***Alternatyvus sprendimo projektas***

**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2024 METŲ BIUDŽETO PATIKSLINIMO**

2024 m. kovo 19 d. Nr. T10-43

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas lėšas iš valstybės biudžeto bei paskirstant Nepaskirstytų lėšų rezervą, patikslinti 2024 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Akcinės bendrovės Lietuvos automobilių kelių direkcijos generalinio direktoriaus 2024 m. sausio 31 d. įsakymu Nr. VE-18 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2024 metais“ Skuodo rajono savivaldybei skirta **1 270 800 Eur**.

Lietuvos Respublikos socialinės apsaugos ir darbo ministro 2024 m. kovo 5 d. įsakymu Nr. A1-187 „Dėl Lietuvos Respublikos socialinės apsaugos ir darbo ministro 2024 m. sausio 19 d. įsakymo Nr. A1-47 „Dėl Lėšų paskirstymo 2024 metais savivaldybėms socialinių paslaugų įstaigose dirbančių socialinių paslaugų srities darbuotojų pareiginei algai padidinti patvirtinimo“ pakeitimo“ Skuodo rajono savivaldybei skirta 32 727 Eur. Tvirtinat Skuodo rajono savivaldybės 2024 metų biudžetą, buvo įtraukta 29 000 Eur pagal 2024 m. sausio 19 d. įsakymą Nr. A1-47 „Dėl Lėšų paskirstymo 2024 metais savivaldybėms socialinių paslaugų įstaigose dirbančių socialinių paslaugų srities darbuotojų pareiginei algai padidinti patvirtinimo“. Šiuo sprendimo projektu biudžetas patikslinamas skiriamų lėšų skirtumu **3 727 Eur**, iš jų 2 111 Eur – socialinių paslaugų srities darbuotojų pareiginei algai padidinti, 1 616 Eur – socialinių paslaugų šakos kolektyvinėje sutartyje nustatytiems įsipareigojimams įgyvendinti. Papildomai gautos lėšos skiriamos Skuodo socialinių paslaugų šeimai centrui.

**Lietuvos** **Respublikos švietimo, mokslo ir sporto ministro 2024 m. kovo 20 d. įsakymu Nr. V-321 „Dėl lėšų skyrimo vaikų. Atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, pavėžėjimui į mokyklą ir atgal ir pedagoginių darbuotojų papildomam darbui apmokėti ir šių lėšų paskirstymo pagal savivaldybes ir valstybines mokyklas patvirtinimo“ Skuodo rajono savivaldybei skirta 2 160 Eur**.

2024 metų savivaldybės biudžeto 1.2.5.3. priemonėje „Sveikatai palankios aplinkos ugdymo įstaigose kūrimas“ Administracijai suplanuoti 15 000 Eur perkeliami po 7 500 Eur Skuodo vaikų lopšeliui-darželiui ir Skuodo Pranciškaus Žadeikio gimnazijai oro kokybės stebėsenos patalpose sprendimams įgyvendinti.

Taip pat paskirstomas nepaskirstytų lėšų rezervas. Tvirtinant 2024 metų biudžetą, sąmatoje Nr. S00.271 buvo suplanuota 1 242 600 Eur investicijoms. Paskirstoma 1 070 490 Eur (**paskirstymas pridedamas**). Rezerve lieka ~~172 110~~ **272 110** Eur, skirti Skuodo rajono savivaldybės kūno kultūros ir sporto centro salei Šaulių g. remontuoti. Nepaskirstytų lėšų rezervo sąmatoje S00.018 buvo suplanuota 247 500 Eur nenumatytoms išlaidoms. Iš šios sąmatos 35 000 Eur skiriama Skuodo rajono kultūros centrui lauko garso aparatūrai įsigyti.

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **~~1 274 527~~ 1 276 687 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.