**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS PROFESINIO ORIENTAVIMO LĖŠŲ APSKAIČIAVIMO, PASKIRSTYMO IR PANAUDOJIMO TVARKOS APRAŠO**

**PATVIRTINIMO**

2024 m. kovo 19 d. Nr. T10-44

Skuodas

**1. Parengto sprendimo projekto tikslas ir uždaviniai.**

Atsižvelgiant į Lietuvos Respublikos valstybės biudžeto lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos švietimo mokslo ir sporto ministro 2024 m. sausio 26 d. įsakymu Nr. V-84 „Dėl Lietuvos Respublikos valstybės biudžeto lėšų apskaičiavimo, paskirstymo ir panaudojimo tvarkos aprašo patvirtinimo“, 8 punktą, parengtas sprendimo projektas, kuriuo tvirtinamas Skuodo rajono savivaldybės profesinio orientavimo lėšų apskaičiavimo, paskirstymo ir panaudojimo tvarkos aprašas.

Karjeros specialistų išlaikymo išlaidoms (darbo užmokesčiui, valstybinio socialinio draudimo įmokoms ir kitoms su darbo santykiais susijusiomis įmokomis, išmokomis ir kopensacijoms mokėti) 2024 m. skirta 36 747 Eur valstybės biudžeto lėšų.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Mokyklos pavadinimas | Mokinių skaičius 1–4 kl. | Etato dalis | Mokinių skaičius 5–8 kl. | Etato dalis | Mokinių skaičius 9–12 kl. | Etato dalis | Viso mokinių | Etatai pagal mokinių skaičių | Skirta Valstybės biudžeto lėšų | SB dalis iki 0,5 etato | Viso etatų |
| Skuodo Bartuvos progimnazija | 322 | 0,21 | 332 | 0,42 | 3 | 0,01 | 657 | 0,63  **(0,6)** | 12947 |  | 0,6 |
| Skuodo Pranciškaus Žadeikio gimnazija |  |  |  |  | 262 | 0,44 | 262 | 0,44  **(0,4)** | 8676 | 0,1 | 0,5 |
| Skuodo rajono Ylakių gimnazija | 88 | 0,06 | 64 | 0,08 | 85 | 0,14 | 237 | 0,28  **(0,3)** | 6448 | 0,2 | 0,5 |
| Skuodo rajono Mosėdžio gimnaija | 101 | 0,07 | 117 | 0,15 | 103 | 0,17 | 321 | 0,39  (**0,4)** | 8676 | 0,1 | 0,5 |
| **Iš viso:** | **511** | **0,34** | **513** | **0,64** | **453** | **0,76** | **1477** | **1,7** | **36747** | **0,4** | **2,1** |

Karjeros specialistų etatai einamiesiems metams yra apskaičiuojami pagal Mokinių registro duomenis apie mokinių skaičių praėjusių metų rugsėjo 1 d. Minimalus karjeros specialistų etatų skaičius mokykloje yra 0,5 etato. Skuodo rajono savivaldybės gimnazijoms 2024 m. skirtas finansavimas iš savivaldybės biudžeto lėšų 0,4 etato karjeros specialistų išlaikymui – 8 635 eurų.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis.

Lietuvos Respublikos Vyriausybės 2022 m. rugpjūčio 24 d. nutarimas Nr. 847 „Dėl profesinio orientavimo teikimo tvarkos aprašo patvirtinimo“.

Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos švietimo mokslo ir sporto ministro 2024 m. sausio 26 d. įsakymu Nr. V-84 „Dėl Lietuvos Respublikos valstybės biudžeto lėšų apskaičiavimo, paskirstymo ir panaudojimo tvarkos aprašo patvirtinimo“, 8 punktas.

**3. Laukiami rezultatai.**

Patvirtinus sprendimo projektą, tvarkos aprašas atitiks galiojančius teisės aktus.

**4. Lėšų poreikis sprendimui įgyvendinti ir jų šaltiniai.**

Skuodo rajono savivaldybės biudžeto lėšų 2024 m. suplanuota 8 635 eurai (tai 0.4 specialisto etato, kuris reikalingas turėti minimalius etatų dydžius (0,5 etato) Skuodo rajono savivaldybės gimnazijose).

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėjo pavaduotoja Birutė Gedrimienė.