**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T9-106 „DĖL SKUODO RAJONO SAVIVALDYBĖS TARYBOS KONTROLĖS KOMITETO SUDARYMO“ PAKEITIMO**

2024 m. kovo 19 d. Nr. T10-46

Skuodas

**1. Parengto sprendimo projekto tikslas ir uždaviniai.**

Parengto sprendimo projekto tikslas – į Skuodo rajono savivaldybės Kontrolės komiteto sudėtį įtraukti Vytautą Būtę, į jokią frakciją ar grupę nesusivienijusį Tarybos narį.

**2. Siūlomos teisinio reguliavimo nuostatos.**

Atsižvelgiant į Skuodo rajono savivaldybės tarybos nario Vytauto Būtės 2024-01-26 pareiškimą dėl išstojimo iš Skuodo rajono savivaldybės tarybos Nepriklausomos frakcijos, vadovaujantis Lietuvos Respublikos vietos savivaldos įstatymo 15 straipsnio 2 dalies 4 punktu ir 20 straipsnio 1 dalimi bei Skuodo rajono savivaldybės tarybos 2023 m. kovo 27 d. sprendimu Nr. T9-72 „Dėl Skuodo rajono savivaldybės tarybos veiklos reglamento patvirtinimo“ patvirtinto Skuodo rajono savivaldybės tarybos veiklos reglamento 146 punktu, parengtas sprendimo projektas, kuriuo papildoma Skuodo rajono savivaldybės Kontrolės komiteto sudėtis, patvirtinta Skuodo rajono savivaldybės tarybos 2023 m. gegužės 25 d. sprendimu Nr. T9-106 „Dėl Skuodo rajono savivaldybės tarybos Kontrolės komiteto sudarymo“.

**3. Laukiami rezultatai.**

Pakeitus sprendimą, bus įgyvendintos LR savivaldos įstatymo ir Skuodo rajono savivaldybės tarybos 2023 m. kovo 27 d. sprendimu Nr. T9-72 „Dėl Skuodo rajono savivaldybės tarybos veiklos reglamento patvirtinimo“ patvirtinto Skuodo rajono savivaldybės tarybos veiklos reglamento nuostatos, kad Kontrolės komitetas sudaromas iš vienodo visų savivaldybės tarybos narių frakcijų, grupių ir į jokią frakciją ar grupę nesusivienijusių deleguotų savivaldybės tarybos narių skaičiaus ir Kontrolės komiteto sudėtis turi būti pakeista ne vėliau kaip per 2 mėnesius, pasikeitus savivaldybės tarybos narių frakcijų ar grupių skaičiui.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės tarybos posėdžių sekretorė Dalia Sadauskienė.