**SKUODO rajono savivaldybės taryba**

**SPRENDIMAS**

**DĖL MAKSIMALIŲ SOCIALINĖS PRIEŽIŪROS IR SOCIALINĖS GLOBOS PASLAUGŲ IŠLAIDŲ FINANSAVIMO SKUODO RAJONO GYVENTOJAMS DYDŽIŲ NUSTATYMO**

2024 m. kovo 19 d. Nr. T10-47

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, Lietuvos Respublikos socialinių paslaugų įstatymo 13 straipsnio 4 dalies 9 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 32 punktu, Skuodo rajono savivaldybės taryba nusprendžia:

1. Nustatyti maksimalius socialinės priežiūros ir socialinės globos paslaugų išlaidų finansavimo dydžius vienam Skuodo rajono gyventojui:

1.1. pagalba į namus – 0,19 bazinės socialinės išmokos dydžio (toliau – BSI) už 1 val.;

1.2. socialinių įgūdžių ugdymas, palaikymas ir (ar) atkūrimas asmeniui (šeimai) namuose – 2 BSI už 1 mėn.;

1.3. socialinių įgūdžių ugdymas, palaikymas ir (ar) atkūrimas institucijoje – 2 BSI už 1 mėn.;

1.4. intensyvi krizių įveikimo pagalba – 0,4 BSI už 1 mėn.;

1.5. intensyvi krizių įveikimo pagalba su apgyvendinimu – 0,5 BSI už 1 parą;

1.6. psichosocialinės pagalbos paslauga – 0,4 BSI už 1 mėn.;

1.7. pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti – 0,8 BSI už 1 mėn.;

1.8. vaikų dienos socialinė priežiūra – 4 BSI už 1 mėn.;

1.9. dienos socialinė globa asmens namuose – 0,21 BSI už 1 val.;

1.10. dienos socialinė globa asmenims su negalia institucijoje – 0,12 BSI už 1 val.;

1.11. dienos socialinė globa asmenims su sunkia negalia institucijoje – 0,17 BSI už 1 val.;

1.12. trumpalaikė ir ilgalaikė socialinė globa likusiam be tėvų globos vaikui, vaikui su negalia ir vaikui su sunkia negalia – 48,6 BSI už 1 mėn.;

1.13. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su negalia – 23,3 BSI už 1 mėn.;

1.14. trumpalaikė ir ilgalaikė socialinė globa senyvo amžiaus asmeniui su sunkia negalia, suaugusiam asmeniui su sunkia negalia – 25,2 BSI už 1 mėn.

2. Pripažinti netekusiu galios Skuodo rajono savivaldybės tarybos 2022 m. gruodžio 22 d. sprendimą Nr. T9-212 „Dėl maksimalių socialinės priežiūros ir socialinės globos paslaugų išlaidų finansavimo dydžių Skuodo rajono gyventojams nustatymo“.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos

Savivaldybės meras

Rasa Noreikienė, tel. (8 440) 73 985