PATVIRTINTA

Skuodo rajono savivaldybės tarybos

2024 m. kovo 19 d. sprendimu Nr.T10-48

**SKUODO RAJONO SAVIVALDYBĖS 2024 METŲ SOCIALINIŲ PASLAUGŲ PLANAS**

**I SKYRIUS**

**ĮVADAS**

**1. Bendra informacija**

Skuodo rajono savivaldybės 2024 metų socialinių paslaugų planas parengtas vadovaujantis Lietuvos Respublikos socialinių paslaugų įstatymu, Socialinių paslaugų planavimo metodika, patvirtinta Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, Socialinių paslaugų plano formos ir Socialinių paslaugų efektyvumo vertinimo kriterijais, patvirtintais Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl Socialinių paslaugų plano formos ir Socialinių paslaugų efektyvumo vertinimo kriterijų patvirtinimo“.

Pagrindinis Skuodo rajono savivaldybės socialinių paslaugų plano tikslas – nustatyti socialinių paslaugų teikimo mastą ir rūšis pagal gyventojų poreikius, socialinių paslaugų finansavimo poreikį ir veiksmingumą.

Šio plano tikslai atitinka Lietuvos Respublikos socialinės apsaugos ir darbo ministerijos strateginius tikslus – siekti palankios šeimai aplinkos, efektyvios socialinės apsaugos, bendruomenių ir nevyriausybinių organizacijų partnerystės su valstybinėmis ir savivaldybių institucijomis, jų plėtros ir aktyvaus dalyvavimo socialinėje veikloje, užtikrinti socialiai pažeidžiamų gyventojų socialinę integraciją.

Socialinės paslaugos – tai pagalbos suteikimas asmenims įvairiomis nepiniginėmis formomis bei pagalbos pinigais, siekiant grąžinti sugebėjimą pasirūpinti savimi ir integruotis į visuomenę.

Socialinių paslaugų įstatyme nurodyta, kad savivaldybė atsako už socialinių paslaugų teikimo savo teritorijos gyventojams užtikrinimą planuodama ir organizuodama socialines paslaugas, kontroliuodama bendrųjų socialinių paslaugų ir socialinės priežiūros kokybę.

Skuodo rajono savivaldybės 2024 metų socialinių paslaugų planas suderintas su savivaldybės 2024 metų patvirtintu biudžetu, Strateginiu plėtros 2020–2025 metų planu ir 2024–2026 metų strateginiu veiklos planu.

Rengiant socialinių paslaugų planą, naudoti Statistikos departamento prie Lietuvos Respublikos Vyriausybės duomenys, Savivaldybės administracijos struktūrinių padalinių, Savivaldybės ir kitų įstaigų, organizacijų, teikiančių socialines paslaugas, pateikti duomenys bei informacija.

Socialinių paslaugų plane vartojamos sąvokos atitinka Lietuvos Respublikos socialinių paslaugų įstatyme, Socialinių paslaugų kataloge ir kituose teisės aktuose apibrėžtas sąvokas.

**2. Socialinių paslaugų teikimo ir plėtros tikslai**

Skuodo rajono savivaldybės socialinių paslaugų teikimo ir plėtros tikslai:

Mažinti socialinę atskirtį įvairių socialinių grupių asmenims, įgyvendinant socialinės krypties programas ir projektus.

Teikti ir plėtoti akredituotas socialinės priežiūros paslaugas asmenims (šeimoms), siekiant kuo ilgiau išlaikyti šių asmenų savarankiškumą kasdieninėje veikloje.

Dirbti socialinį darbą su socialinę riziką patiriančiomis šeimomis, teikti socialines paslaugas, vykdyti atvejo vadybos funkcijas, inicijuoti pokyčius šeimos socialiniame gyvenime ir siekti, kad jos turėtų įgūdžių ir motyvaciją tinkamai pasirūpinti šeimoje augančiais vaikais.

Skatinti rajono gyventojus globoti vaikus, organizuoti globėjų mokymus bei teikti pagalbą globėjų šeimoms.

Plėtoti socialines paslaugas socialinę riziką patiriantiems asmenims (grįžusiems iš įkalinimo įstaigų, nukentėjusiems nuo smurto, priklausomiems nuo alkoholio, psichoaktyvių medžiagų vartojimo)

Užtikrinti palydėjimo paslaugų teikimą jaunuoliams, likusiems be tėvų globos vaikams (nuo 16 m.), kuriems teikiama globa (rūpyba) socialinių paslaugų įstaigose, socialinės rizikos vaikams (nuo 16 m.), kurie gyvena socialinę riziką patiriančiose šeimose, sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose.

Laikino atokvėpio paslaugos teikimo vaikams su negalia, suaugusiems asmenims su negalia ir senyvo amžiaus asmenims, kuriuos namuose augina, prižiūri ir globoja (rūpina) kartu gyvenantys šeimos nariai, artimieji, užtikrinimas.

Plėsti vaikų dienos centrų tinklą siekiant užtikrinti vaikų dienos socialinės priežiūros paslaugų prieinamumą.

Užtikrinti kokybiškas socialinės globos paslaugas asmenims ir šeimoms, kuriems dėl nesavarankiškumo reikalinga kompleksinė, nuolatinės specialistų priežiūros reikalaujanti pagalba.

Plėsti asmeninio asistento pagalbos teikimą asmenims su negalia.

Teikti akredituotas socialinės reabilitacijos asmenims su negalia bendruomenėje paslaugas, kompleksiškai pagal negalios pobūdį, siekiat įgalinti asmenis su negalia savarankiškai gyventi bendruomenėje, ugdytis, dalyvauti darbo rinkoje ar užimtumo veikloje.

Siekti palengvinti asmenų su negalia buitį, pritaikant būstus ir gyvenamąją aplinką. Užtikrinti teikiamų socialinių paslaugų kokybę, efektyviai išnaudojant žmogiškuosius išteklius, plečiant darbuotojų žinias, įgūdžius ir kompetenciją.

**3. Socialinių paslaugų plano rengėjai:**

Rasa Noreikienė, Socialinės paramos skyriaus vedėja;

Rūta Razmienė, Skuodo socialinių paslaugų šeimai centro direktorė;

Audronė Anužienė, viešosios įstaigos Ylakių globos namų direktorė;

Jadvyga Kažienė, Socialinės paramos skyriaus vyriausioji specialistė (socialinių paslaugų);

Julijana Škimelienė, Socialinės paramos skyriaus vyriausioji specialistė (socialinių paslaugų).


**II SKYRIUS**

**BŪKLĖS ANALIZĖ**

**4. Savivaldybės socialinės ekonominės ir demografinės situacijos įvertinimas**

**Skuodo rajonas** yra Lietuvos šiaurės vakaruose, Latvijos pasienyje. Plotas – 911 kv. km. Gyventojų skaičius – 15 534, iš jų Skuodo mieste – 5 337, kaimuose – 10 197 (Statistikos departamento 2023 metų duomenys).

Rajone yra 1 miestas – Skuodas; 4 miesteliai – Barstyčiai, Ylakiai, Lenkimai ir Mosėdis; 171 kaimas; 9 seniūnijos – Aleksandrijos, Barstyčių, Ylakių, Lenkimų, Mosėdžio, Notėnų, Skuodo, Skuodo miesto, Šačių.



Šaltinis. Vikipedija

**4.1. Vidutinis metinis 2019–2023 metų gyventojų skaičius ir sudėtis**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Rodiklis | Gyventojų (šeimų) skaičius | | |  | |
|  |  | 2019 m. | 2020 m. | 2021 m. | 2022 m. | 2023 m. |
| 1. | Gyventojų skaičius, iš jų | 16 493 | 16084 | 16250 | 15831 | 15534 |
| 1.1. | mieste | 5 279 | 5162 | 5508 | 5422 | 5337 |
| 1.2. | kaime | 11 214 | 10 922 | 10742 | 10409 | 10197 |
| 2. | Iš bendro gyventojų skaičiaus: |  |  |  |  |  |
| 2.1. | darbingo amžiaus gyventojai | 9 613 | 9292 | 8978 | 9302 | 9349 |
| 2.2. | pensinio amžiaus gyventojai | 4 433 | 4407 | 4358 | 4141 | 4136 |
| 2.3. | vaikai iki 18 m. | 2 810 | 2739 | 2674 | 2388 | 2341 |
| 2.4. | asmenys su negalia, iš jų | 1339 | 1566 | 1506 | 1508 | 1593 |
| 2.4.1. | suaugę asmenys su negalia, iš jų: | 1247 | 1488 | 1440 | 1447 | 1530 |
| 2.4.1.1. | darbingo amžiaus asmenys su negalia | 903 | 873 | 857 | 831 | 792 |
| 2.4.2. | vaikai su negalia | 92 | 78 | 66 | 61 | 63 |
| 3. | Šeimos, patiriančios socialinę riziką | 106 | 88 | 103 | 108 | 121 |
| 4. | Vaikų skaičius socialinę riziką patiriančiose šeimose | 184 | 150 | 175 | 149 | 202 |

Šaltinis.Sudaryta remiantis Valstybės duomenų agentūros ir Skuodo rajono savivaldybės administracijos pateiktais duomenimis.

**4.2. Gyventojų socialinių paslaugų poreikius sąlygojantys veiksniai**

Tai šeimos, patiriančios socialinę riziką, vaikai su negalia ir jų šeimos, likę be tėvų globos vaikai, suaugę asmenys su negalia ir jų šeimos, senyvo amžiaus asmenys ir jų šeimos, suaugę asmenys, patiriantys socialinę riziką, ir jų šeimos, vaikus globojančios šeimos, kiti asmenys ir šeimos. Skuodo rajono savivaldybės gyventojų socialinių paslaugų poreikius sąlygojantys veiksniai yra panašūs kaip ir kitų šalies savivaldybių:

**Nedarbas**.Skuodo rajono savivaldybėje nedarbo lygis 2023 metais išliko panašus, kaip ir 2022 m. Tačiau yra ilgalaikių bedarbių, dėl kurių kyla įvairios socialinės problemos.

|  |  |  |  |  |  |  |
| --- | --- | --- | --- | --- | --- | --- |
|  | 2018 m. | 2019 m. | 2020 m. | 2021 m. | 2022 m. | 2023 m. |
| Lietuvos Respublika | 8,5 | 8,4 | 12,6 | 13,0 | 9,0 | 8,6 |
| Skuodo r. sav. | 6,2 | 5,7 | 10,6 | 10,9 | 6,2 | 6,7 |

Šaltinis.Sudaryta remiantis Valstybės duomenų agentūros duomenimis

**Visuomenės senėjimas.** Skuodo rajone visuomenės senėjimas vyksta greičiau nei bendrai Lietuvoje. 2018 metais buvo 4 489 pensinio amžiaus gyventojai, 1000-iui gyventojų teko 265,4 pensinio amžiaus gyventojai, 2019 metais buvo 4 433 pensinio amžiaus gyventojai, 1000-iui gyventojų teko 268,8 pensinio amžiaus gyventojai, 2020 metais buvo 4 407 pensinio amžiaus gyventojai, 1000-iui gyventojų teko 273,9 pensinio amžiaus gyventojai, 2021 metais buvo 4 358 pensinio amžiaus gyventojai, 1000-iui gyventojų teko 278,2 pensinio amžiaus gyventojai, 2022 metais buvo 4 141 pensinio amžiaus gyventojas, 1000-iui gyventojų teko 261,6 pensinio amžiaus gyventojas, 2023 m. buvo 4 136 pensinio amžiaus gyventojai, 1000-iui gyventojų teko 266,2 pensinio amžiaus gyventojai.

|  |  |  |  |  |  |  |
| --- | --- | --- | --- | --- | --- | --- |
| Demografinės senatvės koeficientas metų pradžioje (asmenys) | | | | | | |
|  | 2018 m. | 2019 m. | 2020 m. | 2021 m. | 2022 m. | 2023 m. |
| Lietuvos Respublika | 131 | 131 | 132 | 134 | 134 | 134 |
| Skuodo r. sav. | 171 | 174 | 178 | 192 | 195 | 201 |

Šaltinis.Valstybės duomenų agentūros duomenys

**Negalia.** Didelis asmenų su negalia skaičius su Neįgalumo ir darbingumo nustatymo tarnybos nustatytais specialiaisiais poreikiais, kuriems būtina slauga arba reikalinga **nuolatinė kito asmens priežiūra (pagalba).** 2023 metų pabaigoje gyveno 309 gyventojai su nustatytais specialiaisiais nuolatinės slaugos poreikiais, iš jų 14 vaikų, ir 666 gyventojai su nustatytais specialiaisiais nuolatinės priežiūros (pagalbos) poreikiais, iš jų 29 vaikai.

**Alkoholio vartojimas, socialinių įgūdžių stoka, kitos socialinės problemos**. Dėl šių priežasčių šeimos ir jose augantys vaikai patiria socialinę riziką. 2023 metais 121 šeimai buvo teikta socialinė priežiūra bei kita kompleksinė pagalba.

Įvairių socialinių problemų turi ir suaugę socialinę riziką patiriantys asmenys, piktnaudžiaujantys alkoholiu, praradę motyvaciją dirbti, linkę įsitraukti į nusikalstamą veiką. Dėl šių priežasčių patiria socialinę atskirtį, skurdą. Šiai grupei Skuodo rajono savivaldybėje 2023 metais priskiriama apie 130 asmenų.

Apibendrinant pateiktą informaciją galima teigti, kad pagrindiniai socialinių paslaugų poreikį lemiantys veiksniai yra visuomenės senėjimas, negalia, darbingo amžiaus asmenų migracija, priklausomybių ligos, nedarbas.

**5. Esamos socialinių paslaugų infrastruktūros savivaldybėje analizė**

|  |  |  |  |  |  |
| --- | --- | --- | --- | --- | --- |
| Eil. Nr. | Socialinių paslaugų įstaigos tipas pagal žmonių socialines grupes | Socialinių paslaugų įstaigos pavadinimas | Pavaldumas | Vietų (gavėjų) skaičius | |
| iš viso | iš jų finansuoja Savivaldybės administracija |
| 1 | 2 | 3 | 4 | 5 | 6 |
| 1. | Stacionarios socialinės globos įstaigos | VšĮ Ylakių globos namai | Savivaldybės administracija | 35 | 17 |
|  |  | VšĮ Skuodo globos namai | Skuodo Švč. Trejybės parapija | 40 | 13 |
|  |  | VšĮ Skuodo globos namų Bendruomeninių vaikų globos namų padalinys | Skuodo Švč. Trejybės parapija | 3 | 2 |
| 2. | Šeimynos | „Linksmasis traukinukas“ | - | 6 | 1 |
| 3. | Laikino gyvenimo namai | - | - | - | - |
| 4. | Dienos socialinės globos centrai | Skuodo socialinių paslaugų šeimai centras | Savivaldybės administracija | 15 | 4 |
| 5. | Savarankiško gyvenimo namai | - | - | - | - |
| 6. | Socialinės priežiūros centrai | Skuodo socialinių paslaugų šeimai centras | Savivaldybės administracija | 25 | 20 |
| 7. | NVO organizacijos | Skuodo rajono asmenų su negalia draugija | Nevyriausybinė organizacija | 42 | Dalinai |
|  |  | Lietuvos aklųjų ir silpnaregių sąjungos Skuodo rajono skyrius | Nevyriausybinė organizacija | 13 | Dalinai |
|  |  | Telšių vyskupijos „Caritas“ organizacijos Skuodo skyrius | Nevyriausybinė organizacija | 30 | - |
|  |  | Skuodo krašto bendruomenė | Nevyriausybinė organizacija | 980  (gavėjų per metus) | Dalinai |
|  |  | Šauklių kaimo bendruomenė | Nevyriausybinė organizacija | 10 | Dalinai |
|  |  | Lenkimų seniūnijos bendruomenė (nuo 2024 m. sausio mėn.) | Nevyriausybinė organizacija | 10 | Dalinai |

**Socialinių paslaugų infrastruktūros išsidėstymas ir socialinių paslaugų teikimo savivaldybėje (seniūnijose) pakankamumo lygis**

Skuodo rajono savivaldybės teritorijoje veikia 4 socialines paslaugas teikiančios įstaigos ir 6 nevyriausybinės organizacijos. Įstaigų, teikiančių paslaugas, patalpos pritaikytos asmenų su negalia poreikiams. Įstaigos nuolat dalyvauja projektinėje veikloje ir ieško finansavimo galimybių įstaigų veiklos plėtrai ir materialinei bazei gerinti.

**Administracijos seniūnijos.** Seniūnijose dirba 8 vyriausiosios specialistės socialinei paramai, kurios aktyviai dalyvauja skiriant socialines paslaugas senyvo amžiaus asmenims, vaikams su negalia, suaugusiems asmenims su negalia, socialinę riziką patiriantiems asmenims:

- priima ir tarpininkauja pateikiant Prašymo-paraiškos socialinėms paslaugoms gauti SP-8 formą (toliau – Prašymas) Socialinės paramos skyriui dėl įvairių rūšių socialinių paslaugų (pagalbos į namus, dienos socialinės globos asmens namuose, dienos, trumpalaikės ir ilgalaikės socialinės globos institucijose, laikino atokvėpio paslaugos, kitų) skyrimo;

- konsultuoja Prašymo priedų užpildymo ir reikalingų dokumentų pateikimo klausimais asmenį (šeimą) ar jo globėją, rūpintoją;

- vertina asmens (šeimos) finansines galimybes mokėti už paslaugas;

- pagal galimybes kontroliuoja seniūnijos teritorijoje teikiamų socialinės priežiūros – pagalbos į namus, dienos socialinės globos asmens namuose paslaugų ir kt. paslaugų teikimą.

Vienas iš socialinių paslaugų organizavimo principų, numatytų Lietuvos Respublikos socialinių paslaugų įstatyme, yra socialinių paslaugų prieinamumas, t. y. paslaugos turi būti teikiamos kuo arčiau gyvenamosios vietos.

Vykdant valstybės ir savivaldybės socialinę politiką, siekiant užtikrinti kokybiškas socialines paslaugas savivaldybės teritorijoje gyvenantiems asmenims (šeimoms), atsižvelgiama į individualiusjų poreikius.

**Savivaldybėje organizuojamos ir teikiamos šios socialinės paslaugos:**

Pagrindinis socialinių paslaugų organizatorius yra Skuodo rajono savivaldybė. Socialinės paslaugos teikiamos senyvo amžiaus asmenims ir jų šeimoms, suaugusiems asmenims su negalia ir jų šeimoms, socialinę riziką patiriantiems asmenims, socialinę riziką patiriančioms šeimoms ir jose augantiems vaikams, vaikams su negalia ir jų šeimoms, likusiems be tėvų globos vaikams. Skuodo rajono gyventojai, kuriems reikalinga socialinė pagalba, kreipiasi į gyvenamosios vietos seniūnijas.

Prevencinės socialinės paslaugos – visiems asmenims, šeimoms ir bendruomenėms, siekiantiems (siekiančioms) stiprinti asmens (šeimos) gebėjimą savarankiškai rūpintis asmeniniu (šeimos) gyvenimu ir asmens (šeimos) dalyvavimą visuomenės gyvenime, stiprinti bendruomenės socialinį aktyvumą ir skatinti bendruomenės socialinę įtrauktį, taip pat stiprinti asmens (šeimos) žinias ir ugdyti įgūdžius, kad ateityje būtų išvengta galimų socialinių problemų ir socialinės rizikos atsiradimo. Prevencinėms socialinėms paslaugoms priskiriamos potencialių socialinių paslaugų gavėjų paieškos paslauga, kompleksinės paslaugos šeimai, darbas su bendruomene ir kitos paslaugos.

bendrosios socialinės paslaugos (informavimas, konsultavimas, tarpininkavimas ir atstovavimas, maitinimo organizavimas, aprūpinimas būtiniausiais drabužiais ir avalyne, transporto organizavimas, sociokultūrinės paslaugos, asmeninės higienos ir priežiūros paslaugų organizavimas, kitos bendrosios socialinės paslaugos);

- specialiosios socialinės paslaugos, kurios skirstomos į socialinę priežiūrą ir socialinę globą (dienos, trumpalaikė ir ilgalaikė socialinė globa).

Skuodo rajono savivaldybėje ilgalaikės (trumpalaikės) socialinės globos paslaugas teikia Savivaldybės socialinių paslaugų įstaiga: VšĮ Ylakių globos namai. Skuodo rajono savivaldybės tarybos 2022 m. gruodžio 22 d. sprendimu buvęs Barstyčių vaikų globos namų pastatas patikėjimo teise perduotas viešajai įstaigai Ylakių globos namams, kur nuo 2023 m. birželio mėnesio atidarytas viešosios įstaigos Ylakių globos namų padalinys.

Paslaugos perkamos iš socialinių paslaugų įstaigų, kurių savininkė nėra Savivaldybė, kai Savivaldybės įsteigtose socialinių paslaugų įstaigose nėra laisvų vietų arba įstaigos neteikia asmeniui reikalingų paslaugų: VšĮ Skuodo globos namų Bendruomenių vaikų globos namų padalinys, VšĮ Skuodo globos namai, kitų rajonų globos įstaigos, valstybinės socialinės globos įstaigos.

2024 metais planuojama paslaugas pirkti iš 17-kos kitų rajonų globos, valstybinės socialinės globos įstaigų, 77 suaugusiems ir senyvo amžiaus asmenims, 5 netekusiems tėvų globos vaikams.

**Skuodo socialinių paslaugų šeimai centras (toliau – Centras) teikia šias akredituotas socialinės priežiūros ir kitas socialines paslaugas:**

Skuodo rajono senyvo amžiaus, asmenims su negalia, socialinės rizikos veiksnius patiriančioms šeimoms ir jų vaikams, socialinės priežiūros (pagalbos į namus) paslaugas ir integralios pagalbos (dienos socialinės globos ir slaugos) paslaugas asmens namuose.

Centre teikiamos dienos socialinės globos paslaugos asmenims su proto negalia.

Laikino atokvėpio paslaugas suaugusiems asmenims su negalia ir senyvo amžiaus asmenims įstaigoje ir asmens namuose.

Centre teikiamos vaikų dienos socialinės priežiūros paslaugos vaikams iš šeimų, kurioms teikiama pagalba, socialiai remtinų ir socialinių, psichologinių ir kitokių problemų turinčių šeimų, vaikams su negalia ir kitiems vaikams.

Socialinės rizikos veiksnius patiriančioms šeimoms pagalba teikiama taikant atvejo vadybą.

Asmenims, atsidūrusiems krizinėje situacijoje, Centre teikiama kompleksinė psichosocialinė pagalba.

Centras vykdo globos centro funkcijas, organizuoja budinčių globotojų, globėjų, nesusijusių giminystės ryšiais, globėjų giminaičių*,* įtėvių paiešką, teikia reikalingą konsultacinę, psichosocialinę, teisinę ir kitą pagalbą, siekiant vaiką tinkamai ugdyti ir auklėti šeimai artimoje aplinkoje.

Vykdo budinčių globotojų, globėjų, nesusijusių giminystės ryšiais, globėjų giminaičių, įtėvių pasirengimo globoti (rūpinti), prižiūrėti vaikus mokymus pagal mokymo ir konsultavimo programą „Dėl Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programos patvirtinimo“ (GIMK programa).

Teikia palydėjimo paslaugas likusiems be tėvų globos vaikams (nuo 16 m.), kuriems buvo teikiama globa (rūpyba) socialinės globos įstaigoje, socialinę riziką patiriantiems vaikams (nuo 16 m.), vaikams (nuo 16 m.), kurie gyvena socialinę riziką patiriančiose šeimose, sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose.

Centras teikia socialinės priežiūros paslaugas šeimoms.

Centras organizuoja asmeninio asistento pagalbą asmenims su negalia, kuriems dėl negalios reikalinga kitų asmenų pagalba.

Asmenims (šeimoms) krizių atvejais, Centre suteikiamos minimalios asmens higienos, buitinės paslaugos.

Nuo 2023 m. liepos 1 d. Centras teikia laikino apnakvindinimo paslaugą, smurto artimoje aplinkoje pavojų keliančiam asmeniui, kuriam skirtas apsaugos nuo smurto orderis.

Skuodo rajono bendruomenės asmenims, naudojantiems smurtą artimoje aplinkoje, Centre vykdoma elgesio pataisos programa „Elgesys – Pokalbis – Pasikeitimas“ bei intervencinė programa smurtautojams.

Asmenims, turintiems priklausomybę alkoholiui, Centre teikiamos priklausomybės ligų konsultanto konsultacijos. Priklausomybės ligų konsultantas motyvuoja alkoholį vartojančius asmenis sumažinti alkoholio vartojimą, keisti alkoholio vartojimo sukeltą rizikingą elgseną, kreiptis pagalbos, ją priimti, gydytis alkoholio vartojimo sukeliamus psichikos ir elgesio sutrikimus, informuoti šiuos asmenis apie galimybę gauti sveikatos priežiūros, socialines ir kitas paslaugas.

Centras vykdo iš įkalinimo ar pataisos įstaigų paleidžiamų (paleistų) asmenų socialinės integracijos veiksmus – pagalba asmenims užmezgant socialinius ryšius, padeda asmenims prisitaikyti prie socialinės aplinkos, ugdo gebėjimus atgauti darbui reikalingus įgūdžius ir (ar) jų įgyti. Padeda spręsti kylančias socialines ir kitas problemas.

Neįgaliems asmenims, kurie dėl ligos ar senatvės turi judėjimo problemų ir dėl to negali naudotis visuomeniniu ar individualiu transportu, Centras teikia transporto paslaugas nuvykimui į gydymo, reabilitacijos ir kitas įstaigas, praplėstas transporto paslaugų teikimas asmenims, kuriuos reikia parvežti iš gydymo įstaigų bet kuriuo paros metu, savaitgaliais ir švenčių dienomis, kai, nuvežus greitosios medicininės pagalbos transportu, asmenys nėra guldomi į ligoninę.

Centras aprūpina rajono gyventojus techninės pagalbos priemonėmis pagal Socialinės apsaugos ir darbo ministerijos nustatytą tvarką.

Centro socialinis darbuotojas vertina asmens (šeimos) pageidaujančio gauti socialines paslaugas socialinių paslaugų poreikį, vertinimo išvadas pateikia Socialinės paramos skyriui, priimančiam sprendimą dėl socialinių paslaugų asmeniui (šeimai) skyrimo ir teikimo bei nutraukimo.

Vertina ir rengia išvadas teismui ir Skuodo rajono savivaldybės neveiksnių asmenų būklės peržiūrėjimo komisijai dėl neveiksnaus asmens gebėjimo pasirūpinti savimi ir priimti kasdienius sprendimus savarankiškai ar naudojantis pagalba konkrečioje srityje.

Centras atlieka asmens veiklos ir gebėjimo dalyvauti įvertinimą. Pildo klausimyną, kurį pateikia Neįgalumo ir darbingumo nustatymo tarnybai prie Socialinės apsaugos ir darbo ministerijos dėl specialiųjų poreikių asmeniui nustatymo. Nustatant asmens specialiuosius poreikius, greta medicininio kriterijaus (asmens sveikatos būklės) yra įvertinamas ir asmens savarankiškumo koeficientas, t. y. jo savarankiškumo galimybės kasdieniame gyvenime (judėjimas, mityba, asmens higiena, socialiniai santykiai), mąstymo ir suvokimo gebėjimai, elgesio sutrikimai.

**Akredituotas socialinės priežiūros paslaugas sėkmingai teikia šios nevyriausybinės organizacijos:**

**Skuodo krašto bendruomenė:**

* vaikų dienos socialinę priežiūrą;
* socialinių įgūdžių ugdymą, palaikymą ir (ar) atkūrimą;
* psichosocialinę pagalbą;
* socialinę reabilitaciją asmenims su negalia bendruomenėje.

**Šauklių kaimo bendruomenė:**

* vaikų dienos socialinę pri**ežiųrą.**
* **Lenkimų seniūnijos bendruomenė** (veiklą pradėjo vykdyti nuo 2024 m.):
* vaikų dienos socialinę priežiūrą.

**Viešoji įstaiga LASS šiaurės rytų centras:**

* socialinę reabilitaciją asmenims su negalia bendruomenėje.

Savivaldybė atsakinga už rajono asmenų su negalia integraciją į visuomenę, siekiant lygių galimybių asmenims su negalia planuojant socialinės jų integracijos veiksmus. Užtikrina asmenų su negalia interesų atstovavimą teismuose.

Savivaldybė vykdo Būsto (aplinkos) pritaikymo programą asmenims su negalia.

Akredituotas socialinės reabilitacijos paslaugas asmenims su negalia bendruomenėje teikia nevyriausybinės organizacijos: viešoji įstaiga LASS šiaurės rytų centras (Lietuvos aklųjų ir silpnaregių sąjungos šiaurės rytų centras) ir Skuodo krašto bendruomenė.

Socialinės reabilitacijos paslaugų teikimo asmenims su negalia tikslas padėti atkurti ar palaikyti asmenų su negalia socialinius ir savarankiško gyvenimo įgūdžius, galimybes savarankiškai gyventi bendruomenėje, ugdytis ir dalyvauti darbo rinkoje ar užimtumo veikloje.

**Vykdomi projektai socialines paslaugas teikiančiose įstaigose**

Centras sėkmingai vykdo „Integralios pagalbos teikimas ir plėtra Lietuvos savivaldybėse“ projektą. Integralios pagalbos į namus plėtros projektas finansuojamas Europos Sąjungos struktūrinės paramos lėšomis ir valstybės biudžeto tikslinių dotacijų asmenims su sunkia negalia lėšomis.

Centras su Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos ir Skuodo rajono savivaldybe pasirašė Jungtinės veiklos (partnerystės) sutartį projektui „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“ (toliau – projektas). Projektas įgyvendinamas Europos struktūrinių fondų lėšomis.

Centras kartu su partneriu VšĮ Mokymai visuomenei ir personalui įgyvendina projektą „Gerovės konsultantų modelio įdiegimas Skuodo rajono savivaldybėje“ pagal 2014–2021 metų Europos ekonominės erdvės finansinio mechanizmo programos „Sveikata“ atviro kvietimo „Gerovės konsultantų modelio įdiegimas“ reikalavimus.

Nevyriausybinė organizacija Skuodo krašto bendruomenė įgyvendina Kompleksinių paslaugų šeimai teikimo projektą, kuris finansuojamas Europos Sąjungos fondo lėšomis pagal 2021–2027 metų Europos fondų investicijų programą, o kompleksinių paslaugų šeimai organizavimą (bendruomeninių šeimos namų funkcijų vykdymą) – valstybės biudžeto dotacijų lėšomis.

Socialinių paslaugų teikimo kokybei užtikrinti ir paslaugų poreikiui patenkinti būtina išlaikyti turimus žmogiškuosius išteklius, stiprinti ir plėsti esamą infrastruktūrą, stiprinti tarpinstitucinį bendradarbiavimą siekiant kurti, palaikyti ir stiprinti santykius tarp asmenų, šeimų, bendruomenių ir santykius visuomenėje.

**6. Savivaldybės galimybių teikti socialines paslaugas ir socialinių paslaugų 2023 m. poreikio įvertinimas**

|  |  |  |  |  |  |
| --- | --- | --- | --- | --- | --- |
| Eil. Nr. | Socialinių paslaugų rūšys pagal žmonių socialines grupes | Asmenų (šeimų) skaičius, kuriems nustatytas socialinių paslaugų poreikis | | 1000-iui gyventojų tenka vietų | Iš jų finansuoja Savivaldybė |
| įvertintas | nepaten-kintas |
| 1. | Ilgalaikė socialinė globa | 36 | 8 | 2,3 | 2 |
| 2. | Socialinės globos namuose: |  |  |  |  |
| 2.1. | savivaldybės įstaigose | 11 | 3 | 0,7 | 2 |
| 2.2. | valstybės įstaigose | 3 | 4 | 0,2 | 2 |
| 2.3. | kitose (NVO, parapinėse ir kt.) įstaigose | 11 | 1 | 0,7 | 4 |
| 3. | Trumpalaikė socialinė globa | 3 | - | 0,2 | - |
| 4. | Dienos socialinė globa institucijoje | 1 | - | 0,1 | 1 |
| 5. | Dienos socialinė globa asmens namuose | 14 | - | 0,9 | 14 |
| 6. | Apgyvendinimas savarankiško gyvenimo namuose | - | - | - | - |
| 7. | Apsaugoto būsto paslaugos | - | - | - | - |
| 8. | Pagalba į namus | 79 | 10 | 5,1 | - |
| 9. | Socialinių įgūdžių ugdymas ir palaikymas asmens (šeimos) namuose | 37 | - | 2,4 | Darbuotojų  etatai,  finansuojami iš VB |
| 10. | Vaikų dienos socialinė priežiūra | 33 | - | 2,1 | Dalinai |
| 11. | Laikinas apnakvindinimas | - | - | - | - |
| 12. | Laikino atokvėpio paslaugos | 3 | - | 0,2 | - |
| 13. | Asmenio asistento pagalba | 14 | - | 0,9 | - |
| 14. | Transporto paslaugos | 486 | - | 31 | Dalinai |
| 15. | Kitos bendrosios socialinės paslaugos | 5580 | - | 289 | Dalinai |

**Savivaldybės organizuojamų socialinių paslaugų analizė**

Bendrosios socialinės paslaugos: informavimo, konsultavimo, tarpininkavimo ir atstovavimo, sociokultūrinės, transporto organizavimo ir kt. paslaugos, organizuojamos ir teikiamos Skuodo rajono savivaldybės administracijos Socialinės paramos skyriuje, seniūnijose, Skuodo rajono socialinių paslaugų įstaigose ir nevyriausybinėse organizacijose.

**Socialinės priežiūros (pagalbos į namus) paslaugos**

Asmens namuose teikiamos paslaugos iki 10 valandų per savaitę, padedančios asmeniui (šeimai) tvarkytis buityje, rūpintis asmeniniu gyvenimu ir dalyvauti visuomenės gyvenime. Teikiamos paslaugos: maisto produktų nupirkimas, pristatymas ir pagalba ruošiant maistą; pagalba buityje ir namų ruošoje (skalbiant, tvarkant namus, apsiperkant, rūpinantis asmens higiena ir kt.); pagalba organizuojant (atliekant) ūkio darbus: malkų (kietojo kuro) atnešimas būstui šildyti, vandens atnešimas maisto gaminimui, asmens higienai, skalbimui, indų plovimui; kitos paslaugos, reikalingos siekiant asmeniui sudaryti galimybes gyventi savo namuose (mokesčių apskaičiavimas, sumokėjimas). Dokumentų užpildymas būsto šildymo išlaidų, išlaidų už suvartotą vandenį kompensacijoms gauti, jų pristatymas asmeniui. Skuodo rajono savivaldybės administracijos Socialinės paramos skyrius per 2023 metus priėmė 79 naujus sprendimus dėl socialinės priežiūros (pagalbos į namus) paslaugų skyrimo. Paslaugos naujai pradėtos teikti 51 paslaugų gavėjui. Paslaugų teikimas nutrauktas 28 paslaugų gavėjams, nutraukimo priežastys: 16 – mirė, 2 – išvyko gyventi pas vaikus ar gimines, 2 – pakeista socialinių paslaugų rūšis į integralios pagalbos (dienos socialinės globos ir slaugos) asmens namuose paslaugas, 8 – pradėtos teikti ilgalaikės socialinės globos (institucijoje) paslaugos.

**Socialinės priežiūros (pagalbos į namus) paslaugos asmenims pagal amžių**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Amžiaus grupės, metais | 2017  metai | 2018  metai | 2019  metai | 2020  metai | 2021  metai | 2022 metai | 2023 metai |
| 1. | 18–29 | 1 | 1 | 1 | 0 | 0 | 0 | 0 |
| 2. | 30–59 | 5 | 5 | 5 | 3 | 4 | 4 | 7 |
| 3. | 60–64 | 3 | 6 | 9 | 11 | 8 | 6 | 8 |
| 4. | 65–84 | 62 | 60 | 68 | 74 | 77 | 83 | 86 |
| 5. | 85 ir vyresni | 44 | 51 | 49 | 46 | 55 | 59 | 70 |
| Iš viso: | | **115** | **123** | **132** | **134** | **144** | **152** | **171** |

**Socialinės priežiūros (pagalbos į namus) paslaugos pagal teikimo vietą**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Paslaugų teikimo vieta | Paslaugų gavėjų skaičius per metus | | | | | | |
| 2017 | 2018 | 2019 | 2020 | 2021 | 2022 | 2023 |
| 1. | Aleksandrijos sen. | 3 | 4 | 4 | 3 | 5 | 7 | 6 |
| 2. | Barstyčių sen. | 9 | 8 | 9 | 8 | 7 | 6 | 11 |
| 3. | Ylakių sen. | 14 | 11 | 8 | 7 | 8 | 6 | 7 |
| 4. | Lenkimų sen. | 17 | 15 | 16 | 16 | 18 | 11 | 12 |
| 5. | Mosėdžio sen. | 11 | 12 | 12 | 15 | 21 | 20 | 25 |
| 6. | Notėnų sen. | 7 | 7 | 8 | 12 | 11 | 9 | 10 |
| 7. | Skuodo sen. | 4 | 9 | 10 | 11 | 15 | 25 | 19 |
| 8. | Skuodo miesto sen. | 48 | 53 | 57 | 56 | 55 | 63 | 76 |
| 9. | Šačių sen. | 2 | 4 | 8 | 6 | 4 | 5 | 5 |
| Iš viso: | | **115** | **123** | **132** | **134** | **144** | **152** | **171** |

Keičiantis paslaugų gavėjų gaunamoms pajamoms, keičiasi mokėjimas už suteiktas paslaugas. Duomenys apie asmeniui (šeimai) suteiktas paslaugas ir mokėjimo dydis už paslaugas registruojami Socialinės paramos šeimai informacinėje (SPIS) sistemoje. Socialinės priežiūros (pagalbos į namus) paslaugų poreikis 2023 metais nebuvo pilnai tenkinamas**.** 2023 m. gruodžio mėnesio pabaigoje eilėje gauti paslaugas laukė 19 asmenų. Paslaugos be eilės teikiamos vienišiems asmenims ir asmenims, kuriems nustatytas specialusis nuolatinės slaugos poreikis. Paslaugų tenka laukti 3–4 mėnesius. Žiemos laikotarpiu statistiškai padidėja paslaugų gavėjų sergamumas, mirtingumas, apie 6–8 paslaugų gavėjai išvyksta gydytis į slaugos ir palaikomojo gydymo skyrių, tuo metu paslaugos šiems asmenims yra stabdomos.

**Integralios pagalbos (dienos socialinės globos ir slaugos) asmens namuose paslaugos**

Paslaugas teikia mobili komanda – socialinių paslaugų srities ir slaugos specialistai: socialinis darbuotojas, individualios priežiūros darbuotojas, slaugytojas, slaugytojo padėjėjas, kineziterapeutas, prireikus – psichologas, kurie dirbdami kartu teikia integralią pagalbą. Integralios pagalbos paslaugos planuojamos teikti vaikams su negalia, suaugusiems asmenims su negalia, senyvo amžiaus asmenims su negalia ir nustatytu slaugos poreikiu.

Integrali pagalba tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu. Gerinant dienos socialinės globos asmens namuose paslaugų teikimo kokybę, įtrauktos ir slaugos paslaugos. Slaugos paslaugos teikiamos įgyvendinant 2021–2027 metų Europos Sąjungos fondų investicijų programos lėšomis finansuojamą projektą „Integralios pagalbos teikimas ir plėtra Lietuvos savivaldybėse“ Nr. 07-003-P-0001. Integralios pagalbos (dienos socialinės globos ir slaugos) asmens namuose paslaugas gali gauti vaikai, suaugę asmenys ir senyvo amžiaus asmenys su sunkia negalia, kuriems nustatytas visiškas ar dalinis nesavarankiškumas ir kuriems teisės aktų nustatyta tvarka nustatytas specialusis nuolatinės slaugos poreikis. Nuo 2023 m. spalio 1 d. dienos socialinės globos paslaugos pradėtos teikti savaitgaliais ir švenčių dienomis, pagal suminę darbo laiko apskaitą.

Skuodo rajono savivaldybės administracijos Socialinės paramos skyrius per 2023 metus priėmė 14 naujų sprendimų dėl dienos socialinės globos asmens namuose paslaugų skyrimo. Paslaugos pradėtos teikti 14-ai naujų klientų. Paslaugų teikimas nutrauktas 6 asmenims, iš jų: 5 – mirė, 1 – pakeista paslaugų rūšis į ilgalaikę socialinę globą. Dienos socialinės globos asmens namuose poreikis 2023 metais buvo pilnai tenkinamas.

**Dienos socialinės globos paslaugos asmenims pagal amžių**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Amžiaus grupės, metais | 2017  metai | 2018  metai | 2019 metai | 2020  metai | 2021  metai | 2022  metai | 2023  metai |
| 1. | 26–30 | 0 | 0 | 0 | 0 | 1 | 0 | 0 |
| 2. | 30–59 | 2 | 1 | 4 | 3 | 1 | 1 | 1 |
| 3. | 60–64 | 0 | 0 | 0 | 1 | 3 | 3 | 2 |
| 4. | 65–84 | 14 | 16 | 15 | 13 | 14 | 17 | 17 |
| 5. | 85 ir vyresni | 13 | 11 | 10 | 8 | 9 | 10 | 8 |
| Iš viso | | **29** | **25** | **28** | **28** | **29** | **31** | **28** |

**Dienos socialinės globos paslaugos pagal teikimo vietą**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Paslaugų teikimo vieta | Paslaugų gavėjų skaičius per metus | | | | | | |
| 2017 | 2018 | 2019 | 2020 | 2021 | 2022 | 2023 |
| 1. | Aleksandrijos sen. | – | 0 | 1 | 1 | 1 | 1 | 0 |
| 2. | Barstyčių sen. | 1 | 0 | 0 | 0 | 1 | 2 | 1 |
| 3. | Ylakių sen. | 1 | 2 | 2 | 0 | 0 | 0 | 2 |
| 4. | Lenkimų sen. | 3 | 3 | 2 | 1 | 2 | 0 | 0 |
| 5. | Mosėdžio sen. | 4 | 2 | 3 | 5 | 5 | 6 | 5 |
| 6. | Notėnų sen. | 1 | 1 | 2 | 2 | 2 | 1 | 1 |
| 7. | Skuodo sen. | 3 | 5 | 4 | 5 | 5 | 7 | 4 |
| 8. | Skuodo miesto sen. | 13 | 11 | 8 | 9 | 12 | 14 | 14 |
| 9. | Šačių sen. | 3 | 4 | 7 | 2 | 0 | 0 | 1 |
| Iš viso: | | **29** | **28** | **29** | **25** | **28** | **31** | **28** |

Asmens mokestis už teikiamas dienos socialinės globos paslaugas apskaičiuojamas atsižvelgiant į asmens (šeimos) pajamas. Informacija apie pasikeitusį mokestį už paslaugas suvedama į SPIS duomenų bazę. Slaugos paslaugos asmens namuose Integralios pagalbos plėtros programos įgyvendinimo laikotarpiu finansuojamos Europos socialinio fondo lėšomis, teikiamos nemokamai.

**Asmeninės pagalbos paslaugų teikimas**

Asmenims, kuriųveikla, dalyvumas dėl negalios yra visiškai arba iš dalies apriboti (negali savarankiškai orientuotis, judėti, dirbti, kurti ir tvarkyti asmeninio ir socialinio gyvenimo), kuriems reikalinga kitų asmenų pagalba. Asmeninė pagalba per 2023 metus suteikta 10 asmenų su negalia, pagal nustatytus individualius poreikius. Didžioji dalis paslaugų gavėjų gyvena vieni. Paslauga teikta asmens namuose ir viešojoje aplinkoje darbo dienomis, pagal nustatytą darbo grafiką. Paslaugų gavėjai mokyti savarankiškai įsigyti maisto produktų, vaistų ir kt. buities prekių. Daug dėmesio skirta vaistų vartojimui, maisto gaminimui, namų tvarkymui, asmeninei higienai, žalingų įpročių atsisakymui. Asmeninės pagalbos veiklos buvo orientuotos ne tik į savarankiškumo ir atsakingumo ugdymą, bet buvo dalyvauta Skuodo rajono kultūros centro, Skuodo rajono savivaldybės R. Granausko viešosios bibliotekos organizuojamuose renginiuose, asmenys buvo skatinti domėtis periodiniais leidiniais, knygomis, taip pat dalyvauta spektakliuose ir kino filmuose, neįgaliųjų sporto šventėse. Lankytasi Kauno Pažaislio vienuolyne. Įdarbinti paslaugų gavėjų dėl negalios, dėmesio ir įgūdžių stokos nepavyko. Asmeninės pagalbos paslaugas teikė 3 asistentai. Paslaugos vidutiniškai teiktos iki 18 valandų per mėnesį 2 paslaugų gavėjams, iki 61 valandos per mėnesį 8 paslaugų gavėjams.

**Asmens (šeimos) socialinių paslaugų ir asmenų su negalia socialinės globos poreikio vertinimas**

2023 metais atlikta 170 asmens šeimos socialinių paslaugų ir asmenų su negalia socialinės globos poreikio vertinimų. Iš jų 30 socialinės globos poreikio vertinimai: 14 asmenų ilgalaikė globa institucijoje, 9 asmenims integrali pagalba (dienos socialinė globa ir slauga asmens namuose), 6 asmenims trumpalaikė globa institucijoje ir 1 asmeniui dienos socialinė globa institucijoje. 140 asmenų atlikti asmens šeimos socialinių paslaugų poreikio vertinimai, iš jų 122 poreikiai socialinės priežiūros (pagalbos į namus), dėl dienos socialinės globos savaitgaliais ir švenčių dienomis pervertinta 16 asmenų. Dėl paslaugų trukmės pasikeitimo pervertinti 44 socialinių paslaugų gavėjų poreikiai. Vertinti 18 poreikių asmeninei pagalbai (asmeninio asistento) – 2 asmenims pradėtos naujai teikti paslaugos, 16 pervertinti dėl paslaugų tęsimo ar valandų skaičiaus pasikeitimo.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Metai | Vertinti poreikiai, viso: | Socialinė globa | Iš jų ilgalaikė globa institucijoje | Iš jų integrali pagalba | Iš jų trumpalaikė pagalba institucijoje | Iš jų dienos socialinė globa institucijoje | Asmens šeimos poreikio vertinimai | Pagalba į namus | Asmeninė pagalba |
| 2023 | **170** | **30** | 14 | 9 | 6 | 1 | **140** | 122 | 18 |
| 2022 | **100** | **27** | 11 | 11 | 4 | 1 | **73** | 60 | 13 |
| 2021 | **67** | **22** | 10 | 9 | 2 | 1 | **45** | 40 | 5 |
| 2020 | **37** | **8** | 2 | 4 | 1 | 1 | **29** | 26 | 3 |

**Asmens veiklos ir gebėjimų dalyvauti įvertinimas**

Vadovaudamasis Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro įsakymu „Dėl Specialiojo nuolatinės slaugos, specialiojo nuolatinės priežiūros (pagalbos), specialiojo lengvojo automobilio įsigijimo ir jo techninio pritaikymo išlaidų kompensacijos poreikių nustatymo tvarkos aprašo patvirtinimo“ patvirtintu Specialiojo nuolatinės slaugos, specialiojo nuolatinės priežiūros (pagalbos), specialiojo lengvojo automobilio įsigijimo ir jo techninio pritaikymo išlaidų kompensacijos poreikių nustatymo tvarkos aprašu, Skuodo rajono savivaldybės administracijos direktoriaus įsakymu „Dėl darbuotojų, atsakingų už asmens savarankiškumo kasdienėje veikloje, vertinimo“, Skuodo socialinių paslaugų šeimai centras nuo 2019 m. liepos 1 d. atlieka senyvo amžiaus asmenims ir suaugusiems asmenims su negalia Asmens veiklos ir gebėjimo dalyvauti vertinimą. Užpildytą klausimyną pateikia Neįgalumo ir darbingumo nustatymo tarnybai prie Socialinės apsaugos ir darbo ministerijos dėl specialiųjų poreikių įvertintiems asmenims nustatymo**.**

|  |
| --- |
|  |
| Metai | Veiklos ir gebėjimų dalyvauti vertinimo klausimynai | Dėl globos poreikio pervertinti klausimynai | Viso |
| 2023 | 335 | 27 | 362 |
| 2022 | 339 | 25 | 364 |
| 2021 | 216 | 14 | 230 |
| 2020 | 190 | 6 | 196 |

Per 2023 metus įvertinta ir užpildyta 335 asmenų veiklos ir gebėjimų dalyvauti įvertinimo klausimynai. Dėl globos poreikio 27 asmenims atliktas asmens nesavarankiškumo lygio vertinimas – pervertinti asmens veiklos ir gebėjimo dalyvauti klausimynai. Iš viso atlikti 362 senyvo amžiaus ir asmenų su negalia veiklos ir gebėjimų dalyvauti įvertinimai.

**Transporto paslaugų organizavimas**

Centras teikia transporto paslaugas asmenims, kurie dėl ligos ar senatvės turi judėjimo ar proto negalią ir dėl to ar dėl nepakankamų pajamų, negali naudotis visuomeniniu ar individualiu transportu, ir kurių šeimos nariai dėl objektyvių priežasčių negali suteikti jiems transporto paslaugų. Transporto paslaugos teikiamos vykstant į (iš) gydymo ir reabilitacijos įstaigas, į gydytojų konsultacinę komisiją ar Neįgalumo ir darbingumo nustatymo tarnybą, planines ambulatorines hemodializės procedūras, techninės pagalbos priemonių pristatymui į namus ar grąžinimui į Centrą, socialines ar kitas paslaugas teikiančias įstaigas. Pažymėtina tai, kad transporto paslaugos teikiamos bet kuriuo paros metu, savaitgaliais ir švenčių dienomis. 2023 m. teikiama transporto paslauga pasinaudojo 486 asmenys.

**Dienos socialinės globos paslaugos suaugusiems asmenims su negalia**

Centro Asmens su negalia skyriuje 2023 m. dienos socialinės globos paslaugos buvo teikiamos 15 asmenų, iš jų 10 asmenų su sunkia proto negalia ir 5 asmenims su vidutine proto negalia.

Paslaugų gavėjai pagal amžių sudarė keturias grupes:

Iki 18 metų amžiaus grupė – 0

18–29 metų amžiaus grupė – 6, iš jų moterys – 2;

30–59 metų amžiaus grupė – 1, iš jų moterys – 5;

60–>64 metų amžiaus grupė – 1.

Asmens su negalia skyriuje per 2023 m. dienos socialinės globos paslaugos buvo nutrauktos 3 paslaugų gavėjams dėl pablogėjusios sveikatos. Dienos socialinė globa skyriuje pradėta teikti 1 naujai atvykusiam paslaugų gavėjui.

Centras nuo 2020 m. teikia ir specialiąsias socialines globospaslaugas *–* laikino atokvėpio paslaugas.

Laikino atokvėpio paslauga – dienos socialinės globos paslaugos, teikiamos laikino atokvėpio paslaugos gavėjams, siekiant sudaryti sąlygas asmenims, kurie namuose augina, prižiūri, globoja (rūpina) ir (ar) slaugo kartu gyvenančius laikino atokvėpio paslaugos gavėjus, derinti asmeninį gyvenimą ir laikino atokvėpio paslaugos gavėjo priežiūrą, globą (rūpinimą) ir (ar) slaugą, suteikiant jiems galimybę kompensuoti šeimos interesus ir poreikius, pailsėti nuo nuolatinės namuose auginamo, prižiūrimo ir (ar) globojamo (rūpinamo) kartu gyvenančio laikino atokvėpio paslaugos gavėjo priežiūros ir (ar) slaugos.

Laikino atokvėpio paslaugos, organizuojant dienos socialinę globą įstaigoje, teikimo trukmė – iki 720 valandų per metus.

Laikino atokvėpio paslauga 2023 m. pasinaudojo 2 paslaugos gavėjai su sunkia negalia.

Centro Asmens su negalia skyrius dienos socialinę globą organizuoja ir teikia siekdamas užtikrinti geriausią asmens interesą, grįstą pagarbos, orumo, saviraiškos ir savipagalbos principais, užtikrinant saugią, asmens specialiesiems poreikiams pritaikytą, patogią, jaukią ir privatumą garantuojančią aplinką; stiprinti motyvaciją, asmens socializaciją ir integraciją į bendruomenę. Teikiant paslaugas rūpinamasi asmens dvasiniu ir fiziniu ugdymu, skatinant fizinę, psichinę bei socialinę brandą, ugdant pilietiškumą, dorinius, šeiminius, darbinius, socialinius – kultūrinius, sveikos gyvensenos ir higienos įgūdžius.

Centro Asmens su negalia skyriuje teikiamos informavimo, konsultavimo, tarpininkavimo ir atstovavimo, maitinimo, kasdienio gyvenimo įgūdžių ugdymo ir palaikymo, darbinių įgūdžių ugdymo, sociokultūrinės veiklos, laisvalaikio organizavimo, kineziterapijos (fizinės veiklos), asmens higienos, transporto organizavimo ir kitos socialinės globos paslaugos, reikalingos asmeniui pagal jo savarankiškumo lygį. Vykdoma keramikos, medžio drožybos, rankdarbių, maisto gaminimo, meninė, dailės veikla. Saviraiškos poreikių tenkinimui organizuojama sportinė veikla, organizuojamos varžybos Centro salėje ir lauke. Laisvalaikio popietes paslaugų gavėjai leidžia organizuojant meninių, animacijos filmų žiūrėjimą, klausosi muzikos, skaitomų pasakų, organizuojamos popietinės arbatos / kavos valandėlės, kurių metu vyksta bendravimas, kalbama ir diskutuojama paslaugų gavėjams svarbiomis temomis, žaidžiami įvairūs žaidimai, dainuojama karaoke, šokami interaktyvūs šokiai, organizuojami pasivaikščiojimai gamtoje.

Vykdant sociokultūrinę veiklą dalyvaujama analogiškų ir kitų įstaigų organizuojamuose renginiuose, minimos valstybinės ir kitos kalendorinės šventės, minimi gimtadieniai, vardadieniai, organizuojamos pažintinės išvykos į lankytinas vietas.

Skyrius 2023 m. vykdė jam pavestą funkciją dėl Asmens gebėjimo pasirūpinti savimi ir priimti kasdienius sprendimus įvertinimo bei dalyvavimo Neveiksnių asmenų būklės peržiūrėjimo komisijoje dėl neveiksnaus tam tikroje srityje asmens būklės bei sprendimo dėl tikslingumo kreiptis į teismą, tam tikroje srityje, peržiūrėjimo išvadų pateikimo Skuodo rajono savivaldybės administracijos Socialinės paramos skyriui, Skuodo rajono savivaldybės Neveiksnių asmenų būklės peržiūrėjimo komisijai. Per 2023 metus parengtos ir pateiktos 52 išvados.

**Darbas su šeimomis vykdant atvejo vadybos funkcijas**

Centras vykdo atvejo vadybos funkcijas ir koordinuoja atvejo vadybos procesus. Atvejo vadyba taikoma ir inicijuojama gavus informaciją apie šeimoje susidariusią situaciją arba jeigu pagalbos kreipiasi pati šeima. Šeimai paskiriamas atvejo vadybininkas, kuris atlieka šeimos poreikių pagalbai vertinimą. Iki pirmo atvejo nagrinėjimo posėdžio, atvejo vadybininkas pasitelkia socialinį darbuotoją, dirbantį su šeima, surenka visą atvejo vadybos procesui reikalingą informaciją apie vaiką ir jo šeimą. Atvejo vadybininkas organizuoja atvejo vadybos posėdžius, kurio metu aptariami pagalbos vaikui ir šeimai tikslai, uždaviniai, būdai, priemonės ir sudaromas pagalbos šeimai planas.

Centre atvejo vadybos funkcijoms vykdyti paskirti keturi atvejo vadybininkai, kurie koordinuoja kompleksinės pagalbos organizavimą bei teikimą vaikui ir jo atstovams pagal įstatymą, siekiant jiems padėti įveikti iškilusius socialinius sunkumus, kurių sėkmingas sprendimas sudarytų prielaidas išvengti galimų vaiko teisių pažeidimų ir sudarytų sąlygas savarankiškai užtikrinti vaiko teises bei teisėtus interesus. Vienam socialiniam darbuotojui darbui su šeima tenka ne daugiau 15 šeimų, maksimalus atvejų skaičius atvejo vadybininkui 25–30 atvejų.

Atvejo vadybos proceso užvedimas, vykdymas ir proceso užbaigimas vykdomas pagal tvarkos apraše numatytą tvarką.

Atvejo vadybos procese dalyvauja socialiniai darbuotojai darbui su šeimomis, kurie teikia socialinę pagalbą šeimoms jų socialinėje aplinkoje, dirba socialinį darbą su vaiku ir šeima, juos konsultuoja ir didina šeimos motyvaciją dalyvauti kompleksinės pagalbos ar prevencinės pagalbos teikimo procese, pozityvios tėvystės mokymuose, šeimos stiprinimo, nesmurtinio elgesio mokymo, priklausomybių ligų gydymo ir kitose prevencinėse programose. Šeimai, auginančiai vaiką iki 12 mėnesių ar vaiką su negalia iki 36 mėnesių arba jeigu nors vienam iš tėvų yra nustatyta negalia, skiriamas individualios priežiūros darbuotojas (socialinių darbuotojų padėjėjas). Vienas individualios priežiūros darbuotojas gali dirbti su keturiomis šeimomis po dvi valandas per dieną arba po keturias valandas per dieną kas dvi dienas. Individualios priežiūros darbuotojas šeimoje ugdys socialinius įgūdžius, padės šeimai buityje, stiprins tėvystės įgūdžius.

Per 2023 m. vyko 202 atvejo vadybos posėdžiai, kurių metu buvoperžiūrimas šeimos pagalbos planas, paskiriamos naujos paslaugos, nutraukiamos paslaugos. Per 2023 m. atvejo vadyba paskirta 37 šeimoms, 17 šeimų paslaugos nutrauktos (12 šeimų neliko priežasčių, dėl kurių buvo taikoma atvejo vadyba ir teikiamos socialinės paslaugos, 4 šeimos išsikėlė į kitą savivaldybę, 1 šeima raštu atsisakė paslaugų). Per metus buvo teikti 9 motyvuoti siūlymai Klaipėdos apskrities Vaiko teisių apsaugos skyriui Skuodo rajono savivaldybėje dėl tikslingo tėvų valdžios (ne)ribojimo. 6 šeimoms atlikus šeimos poreikio vertinimą atvejo vadyba buvo neįinicijuota. Individualios priežiūros darbuotojai pagalbą šeimoms, auginančioms kūdikius iki 1 metų ar vaikus iki 3 metų su negalia, suteikė 12 šeimų ir 11 šeimų, kuriose negalią ar sutrikimą turi tėvai ar vienas iš tėvų.

**Centre vykdoma vaikų dienos socialinės priežiūros veikla**

Centre įkurtos patalpos, skirtos vaikų dienos centro socialinės priežiūros veiklai vykdyti. Centro patalpose yra erdvūs kambariai, pritaikyti judėjimo negalią turintiems vaikams, yra liftas. Centras yra pritaikytas įvairių būrelių veiklai, pamokų ruošai, yra erdvi salė, kompiuterių klasė su interneto prieiga, molio ir medžio dirbinių kabinetas, virtuvė, tualetai, dušai, skalbimo mašina, uždaras kiemas. Vaikų dienos centras yra patogioje vietoje, netoli Skuodo Bartuvos progimnazijos ir Pranciškaus Žadeikio gimnazijos. Vaikai po pamokų turi geras sąlygas lankyti šį Centrą.

2023 m. socialinės priežiūros paslaugos buvo teikiamos 53 vaikams iš Skuodo miesto ir artimiausių kaimų.

Vaikų dienos užimtumo veikla organizuojama ir vykdoma kompleksiškai – organizuojamas tinkamas vaikų užimtumas po pamokų, ugdomas vaikų atsparumas socialinės rizikos veiksniams. Centre teikiama sudėtinė pagalba, kuria siekiama tenkinti esminius vaikų poreikius, kuriems tenkinti šeimoje nėra galimybės arba sąlygų. Atsižvelgiant į vaikų emocinius ir socialinius poreikius, teikiama psichologinė pagalba, padedanti įveikti stresines situacijas. Didžiausias dėmesys kreipiamas į vaikų socialinių įgūdžių ugdymą. Tai pasiekiama per pamokų ruošą, vaikų higienos įgūdžių ugdymą, tikslingą laisvalaikio užimtumą būreliuose, ekskursijose, išvykose, stovyklose. Teikiant socialinių įgūdžių ugdymo ir palaikymo paslaugas, tėvai įtraukiami į bendrą veiklą su vaikais, stiprinami vaikų ir tėvų tarpusavio santykiai.

Tėvai yra kviečiami kartu spręsti vaiko ir šeimos problemas, padedant socialiniams darbuotojams, psichologui. Kartą per dieną skiriamas nemokamas maitinimas, organizuojama labdara rūbais, avalyne bei daiktais. Vaikų dienos veiklos skyriuje vasaros metu vyksta stovykla, laisvalaikis leidžiamas pažintinėmis išvykomis, muziejų lankymais ir ekskursijomis.

**Intensyvi krizių įveikimo pagalba**

Intensyvi krizių įveikimo pagalba Centre teikiama asmenims ar šeimoms, atsidūrusiems krizinėje situacijoje. Krizinėje situacijoje atsidūręs žmogus jaučia didelį nerimą, grėsmę, pavojų, pasimetimą, nesaugumą, todėl jam suteikiamas emocinis palaikymas, išklausymas. Paslaugą teikia socialiniai darbuotojai – specialistai, kurie planuoja ir nustato asmens ar šeimos individualius poreikius socialinėms paslaugoms gauti. Profesionali socialinio darbuotojo veikla padeda asmeniui, šeimai kartu su jais, pagal jų galimybes, spręsti problemas, nepažeidžiant žmogiškojo orumo ir didinant jų atsakomybę. Socialinio darbo pastangos prasideda rūpesčiu ir jį paverčia poreikiu. Krizinės situacijos išgyvenimai slegia ir jų artimuosius, todėl kai kuriais atvejais į pagalbos procesą įtraukiami ir šeimos nariai.

Per 2023 metus intensyvi krizių įveikimo pagalba Centre teikta 51 asmeniui. Tarpininkauta tvarkant dokumentus socialinei paramai gauti, išmokoms gauti, taip pat kreipiantis į medikus, psichologus, įsidarbinant, apsirūpinant buitine technika, avalyne, rūbais.

Centre teikiama pagalba smurto artimoje aplinkoje aukoms. Smurto aukos yra skatinamos atpažinti smurtą, keisti stereotipinį požiūrį, priimti paslaugas. Pagalba teikiama ne tik smurto aukoms, bet ir smurtautojams. Jie atvejo vadybos posėdžiuose ar teismo sprendimu įpareigojami dalyvauti elgesio pataisos programoje „Intervencinė programa smurtautojams šeimoje“. Šioje aprobuotoje programoje, kuri pradėta vesti nuo 2020 m. liepos mėnesio, 2023 m. baigė 10 asmenų po 26 konsultacijas ir 5 asmenys dar lanko užsiėmimus. 9 asmenys dalyvavo EPP mokymuose. Motyvacinio interviu programoje dalyvavo 38 asmenys, 3 iš jų nukreipti probacijos. Moterų palaikymo grupėje „Moterys moterims“ gerąja patirtimi dalinosi 36 moterys. 113 Skuodo miesto ir rajono gyventojų pasinaudojo gerovės konsultanto konsultacijomis.

Priklausomybės ligų konsultanto konsultacijose dalyvavo 101 asmuo, kuris turi priklausomybę alkoholiui arba yra / turi KO priklausomybę.

**Vaiko laikinosios globos (rūpybos), laikinosios priežiūros tėvų prašymu, įvaikinimo organizavimas**

Skuodo rajono savivaldybės administracijos Socialinės paramos skyrius, bendradarbiaudamas su Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Klaipėdos apskrities vaiko teisių apsaugos skyriumi, Skuodo socialinių paslaugų šeimai centru, vykdančiu globos centro funkcijas, ir kitomis institucijomis, susijusiomis su vaiko teisių apsauga, organizuoja ir vykdo funkcijas dėl likusių be tėvų globos vaikų globos (rūpybos) organizavimo, vaiko laikinosios priežiūros tėvų prašymu nustatymo.

**Globojamų (rūpinamų) vaikų skaičius per pastaruosius metus**

|  |  |  |  |  |  |  |  |
| --- | --- | --- | --- | --- | --- | --- | --- |
| Metai | Bendras globojamų vaikų skaičius | Iš jų: | | Nustatytos globos per metus skaičius | Iš jų: | | |
| Šeimose | Socialinės globos įstaigose | Šeimose | Socialinės globos įstaigose | Pas budinčius globotojus |
| 2015 | 66 | 29 | 37 | 9 | 9 | 0 | 0 |
| 2016 | 55 | 24 | 31 | 13 | 3 | 10 | 0 |
| 2017 | 69 | 33 | 36 | 26 | 13 | 13 | 0 |
| 2018 | 50 | 28 | 22 | 13 | 8 | 0 | 6 |
| 2019 | 46 | 26 | 18 | 5 | 0 | 1 | 4 |
| 2020 | 44 | 29 | 16 | 6 | 4 | 0 | 2 |
| 2021 | 45 | 28 | 17 | 1 | 0 | 1 | 0 |
| 2022 | 42 | 32 | 10 | 4 | 4 | 0 | 1 |
| 2023 | 39 | 32 | 7 | 3 | 2 | 0 | 1 |

**Centras vykdo globos centro funkcijas**

Globos centro funkcijas vykdo Centro Pagalbos įtėviams ir globėjams skyriaus (toliau – globos centras) darbuotojai.

Pagrindinis globos centro veiklos tikslas – užtikrinti, kad visiems tėvų globos netekusiems vaikams, įvaikintiems vaikams, globėjų (rūpintojų), globojamiems (rūpinamiems) vaikams, šeimynoje globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, šeimynos dalyviams, globėjams (rūpintojams), įtėviams bei kartu gyvenantiems jų šeimos nariams ar asmenims, norinčiais jais tapti, būtų prieinama ir suteikiama reikalinga konsultacinė, psichosocialinė, teisinė, emocinio palaikymo ir kita pagalba, siekiant tinkamo vaiko ugdymo ir auklėjimo šeimai artimoje aplinkoje.

2023 metais globos centras organizavo budinčių globotojų, globėjų, nesusijusių giminystės ryšiais, globėjų giminaičių, įtėvių paiešką. Globos centro specialistai internetinėse erdvėse vykdė vaiko globos (rūpybos), priežiūros ir įvaikinimo srityse sklaidą. Viešinta informacija apie vykdomą globos centro veiklą, raginti žmonės tapti nuolatiniais globėjais (rūpintojais). Birželio paskutinę savaitę buvo minima kaip vaikų globos savaitė. Per ją Skuodo globos centro darbuotojai suorganizavo 2 renginius Skuodo rajono bendruomenei. Jų metu teikta informacija apie globos centro veiklą, socialines paslaugas, galimybes tapti globėju (rūpintoju), budinčiu globotoju. Liepos 1 d. Vilniuje buvo minimas globojančių šeimų festivalis „Čia gera augti“. Jame dalyvavo Skuodo rajono globėjai (rūpintojai) su jų globojamais (rūpinamais) vaikais. Gruodžio 14 d. buvo organizuojamas Kalėdinis renginys – padėkos popietė, skirta globėjams (rūpintojams), įtėviams, budintiems globotojams, šeimynų dalyviams ir globojamiems vaikams. Skuodo rajono savivaldybė prisidėjo prie viešinimo programos skirdama 500 eurų ir apmokėjo kelionę į Vilnių už 736,77 eurų. Finansinė parama buvo panaudota viešinimo tikslams, jos sklaidai.

Globos centre dirba šie specialistai: globos koordinatorius, globos centro veiklų koordinatorius, Tarnybos atestuotas asmuo.

2023 metais teikiant paslaugas globėjams (rūpintojams) ir jų šeimų nariams, įvertinus poreikius, buvo rekomenduojama psichologo paslauga, viso suteikta 91 konsultacija.

Specialistai koordinuoja pagalbą globėjams (rūpintojams), budintiems globotojams, vykdo tarpinstitucinį bendradarbiavimą su socialinės, sveikatos priežiūros, ikimokyklinio ir bendro lavinimo ugdymo bei kitomis įstaigomis, organizuoja 1 kartą per mėnesį savitarpio pagalbos grupes įtėviams, globėjams giminaičiams, globėjams (rūpintojams) ir budintiems globotojams.

2023 metais centras pratęsė sutartį su esamu budinčiu globotoju. Nuo gegužės mėnesio pas budintį globotoją yra apgyvendinta 1 paauglė. Taip pat 1 tarpusavio bendradarbiavimo ir paslaugų teikimo sutartį vis dar vykdo šeima, kuri 2022 metais buvo priėmusi nuolatinei globai (rūpybai) tris paauglius.

Viena iš pagrindinių globos centro funkcijų – organizuoti budinčių globotojų, globėjų (rūpintojų), nesusijusių giminystės ryšiais, globėjų giminaičių, įtėvių paiešką. Per šiuos metus buvo parengta 1 grupė pagal Pagrindinę GIMK mokymų programą ir 1 grupė pagal Specializuotą GIMK programą. Taip pat globos centro Tarnybos atestuoti asmenys organizavo 4 mokymų grupes pagal Tęstinę GIMK programą.

2023 metais globos centro darbuotojai teikė išvadas, rekomendacijas, rengė ataskaitas, pildė su darbu susijusią dokumentaciją. Globos centro specialistai nuolat tobulino praktines ir teorines žinias dalyvaudami seminaruose, mokymuose ir dalindamiesi gerąja darbo patirtimi su kolegomis iš kitų rajonų.

2023 metais globos centras intensyviai bendradarbiavo, teikė duomenis bei reikiamą informaciją Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos, įgyvendindamas Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtros projektą (toliau – Projektas) pagal 2014–2020 metų Europos Sąjungos fondų investicijų veiksmų programą.

2018 m. spalio 30 d. pradėtas vykdyti ir pratęstas nuo 2023 m. rugpjūčio 1 d. projektas „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“.

Projekto dėka didėja globos centro teikiamų paslaugų prieinamumas ir kokybė, visapusiškai užtikrinta, kad visiems įvaikintiems vaikams, globėjų, nesusijusių giminystės ryšiais, globėjų giminaičių globojamiems (rūpinamiems) vaikams, globėjams, nesusijusiems giminystės ryšiais, globėjams giminaičiams, įtėviams ar asmenims, ketinantiems jais tapti, prieinama ir suteikiama reikalinga konsultacinė, psichosocialinė, teisinė ir kita pagalba.

Centras kartu su partneriu VšĮ Mokymai visuomenei ir personalui nuo 2022 metų pradėjo įgyvendinti projektą „Gerovės konsultantų modelio įdiegimas Skuodo rajono savivaldybėje“ pagal 2014–2021 metų Europos ekonominės erdvės finansinio mechanizmo programos „Sveikata“ atviro kvietimo „Gerovės konsultantų modelio įdiegimas“ reikalavimus**.** Gyventojai nemokamai gali kreiptis į Gerovės konsultantus, kurie teikė žemo intensyvumo emocinio konsultavimo paslaugas, kurios prieinamos asmenims, susidūrusiems su lengvais emociniais sunkumais, siekiant pagerinti jų būklę ir užkirsti kelią galimam psichoemocinės būklės blogėjimui bei psichikos sutrikimų vystymuisi. Paslauga teikiama vaikams nuo 16 metų ir suaugusiems, kuriems pasireiškia lengvi streso, nemigos, nerimo, depresijos bei psichologinės adaptacijos problemos požymiai.

**Palydėjimo paslauga jaunuoliams**

Skuodo socialinių paslaugų šeimai centras nuo 2023 metų pradėjo teikti palydėjimo paslaugą jaunuoliams. Ši paslauga pradėta teikti siekiant padėti jaunuoliui prisitaikyti prie socialinės aplinkos, ugdyti jo gebėjimus spręsti kylančias socialines ir kitas problemas, t. y. palengvinti jaunuolio socialinę integraciją bendruomenėje.

Palydėjimo paslauga jaunuoliams yra teikiama asmenims, kurie yra likę be tėvų globos vaikai (nuo 16 m.), socialinę riziką patiriantys vaikai (nuo 16 m.), vaikai (nuo 16 m.), kurie gyvena socialinę riziką patiriančiose šeimose, sulaukę pilnametystės asmenys (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose.

Palydėjimo paslaugą koordinuoja socialinis darbuotojas, kuris vertina paslaugų gavėjų problemas ir poreikius, siekia optimalaus jaunuolio socialinio funkcionavimo visuomenėje ir koordinuoja palydėjimo paslaugos procesą. Bendradarbiauja su kitomis socialines ir (ar) kitas paslaugas teikiančiomis įstaigomis, kad palydėjimo paslauga jaunuoliams būtų teikiama profesionaliai ir atitiktų jų individualius poreikius. Šiuo metu Centre dirba vienas socialinis darbuotojas, teikiantis palydėjimo paslaugą jaunuoliams. Maksimalus jaunuolių, gaunančių palydėjimo paslaugą, skaičius, tenkantis vienam palydėjimo paslaugos koordinatoriui tuo pačiu laikotarpiu, – ne daugiau kaip 15, iš jų ne daugiau kaip 5 jaunuoliai, kuriems reikia intensyvios pagalbos dėl jų ligos, patirtų fizinių ar psichologinių traumų, priklausomybių.

Su kiekvienu jaunuoliu individualiai dirbs palydėjimo paslaugos koordinatorius – socialinis darbuotojas, jis įvertins individualius jaunuolio poreikius, jo galimybes gyventi savarankiškai, adaptuotis bendruomenėje, socialinę aplinką. Sudarys individualų pasirengimo savarankiškam gyvenimui planą.

Palydėjimo paslaugos sudėtis: bendravimas, psichologinės ir psichoterapinės pagalbos organizavimas, kasdieninio gyvenimo įgūdžių ugdymas ir palaikymas (tvarkant pinigų apskaitą, perkant reikalingas prekes, paslaugas ar mokant mokesčius, planuojant ir atliekant namų ruošos darbus ir pan.), socialinių įgūdžių ugdymas, palaikymas ir (ar) atkūrimas, darbo įgūdžių ugdymas bei kitos paslaugos.

**Kompleksinių paslaugų šeimai organizavimas ir teikimas Skuodo rajono savivaldybėje**

Nevyriausybinė organizacija Skuodo krašto bendruomenė įgyvendina Kompleksinių paslaugų šeimai teikimo projektą, kuris finansuojamas Europos Sąjungos struktūrinės paramos lėšomis.

Įkurtuose Bendruomeniniuose šeimos namuose šeimoms ir vaikams teikiamos pozityvios tėvystės mokymų, grupinės ir individualios psichologo konsultacijos, šeimos įgūdžių ugdymo ir sociokultūrinės paslaugos, organizuojami šeimos klubai, stovyklos. Užsiėmimų metu, kuriuose dalyvauja tėvai, arba, kai jiems reikalinga susitvarkyti sveikatos priežiūros, darbo paieškos ar kitus reikalus, yra suteikiamos vaikų priežiūros iki 4 valandų paslaugos.

Bendruomeniniuose šeimos namuose pradėtos teikti prevencinės socialinės paslaugos visiems asmenims (visoms šeimoms) ir bendruomenėms, siekiantiems (siekiančioms) stiprinti asmens (šeimos) gebėjimą savarankiškai rūpintis asmeniniu (šeimos) gyvenimu ir asmens (šeimos) dalyvavimą visuomenės gyvenime, stiprinti bendruomenės socialinį aktyvumą ir skatinti bendruomenės socialinę įtrauktį, taip pat stiprinti asmens (šeimos) žinias ir ugdyti įgūdžius, kad ateityje būtų išvengta galimų socialinių problemų ir socialinės rizikos atsiradimo. Prevencinėms socialinėms paslaugoms priskiriamos potencialių socialinių paslaugų gavėjų paieškos paslauga, kompleksinės paslaugos šeimai, darbas su bendruomene ir kitos paslaugos.

**Vaikų dienos centrų veikla NVO**

Vaikų dienos centro socialinės priežiūros veiklą organizuoja trys nevyriausybinės organizacijos:

1. Skuodo krašto bendruomenė;
2. Šauklių kaimo bendruomenė;
3. Lenkimų seniūnijos bendruomenė.

Įstaigų patalpos yra pritaikytos įvairių būrelių veiklai, pamokų ruošai. Teikiant socialinių įgūdžių ugdymo ir palaikymo paslaugas, tėvai įtraukiami į bendrą veiklą su vaikais, stiprinami vaikų ir tėvų tarpusavio santykiai. Tėvai yra kviečiami kartu spręsti vaiko ir šeimos problemas, padedant socialiniam darbuotojui.

**Ilgalaikės (trumpalaikės) socialinės globos paslaugos**

Senyvo amžiaus ir suaugusiems asmenims su negalia ilgalaikės (trumpalaikės) socialinės globos paslaugas teikia viešoji įstaiga Ylakių globos namai 35 rajono gyventojams, paslaugos perkamos iš viešosios įstaigos Skuodo globos namų, kitų rajonų ir valstybinių socialinės globos įstaigų.

**Viešoji įstaiga Ylakių globos namai** nuo 2023 metų birželio mėnesio veiklą vykdo dviejuose pastatuose, buvusios Barstyčių vaikų globos namų patalpos pertvarkytos ir įsteigtas VšĮ Ylakių globos namų padalinys. Patalpos pritaikytos teikti ilgalaikes (trumpalaikes) socialines paslaugas suaugusiems asmenims su negalia ir senyvo amžiaus asmenims. Socialinės paslaugos teikiamos vadovaujantis Skuodo rajono savivaldybės tarybos patvirtintais nuostatais, Lietuvos Respublikos socialinių paslaugų įstatymu, Lietuvos Respublikos socialinės apsaugos ir darbo ministro įsakymais: „Dėl Socialinės globos normų aprašo patvirtinimo“, „Dėl Socialinių paslaugų katalogo patvirtinimo“, ir kitais įstaigos veiklą reglamentuojančiais teisės aktais. Teikiamos socialinės paslaugos (žr. lentelę):

**Gyventojams teikiamų socialinių paslaugų sąrašas**

|  |  |  |
| --- | --- | --- |
| Eil.  Nr. | Kodas SPIS-e | Paslaugos pavadinimas |
| *Bendrosios socialinės paslaugos* | | |
| 1. | 201 | Informavimas |
| 2. | 202 | Konsultavimas |
| 3. | 203 | Tarpininkavimas ir atstovavimas |
| 4. | 205 | Aprūpinimas būtiniausiais drabužiais ir avalyne |
| 5. | 206 | Transporto organizavimas |
| 6. | 207 | Sociokultūrinės paslaugos |
|  |  | *Specialiosios socialinės paslaugos* |
| 7. |  | *Trumpalaikė socialinė globa* |
|  | 424  425 | Suaugę asmenys su negalia  Senyvo amžiaus asmenys  *Paslaugos sudėtis*:  - apgyvendinimas  - psichologinės ir psichoterapinės pagalbos organizavimas  - socialinių įgūdžių ugdymas, palaikymas ir (ar) atkūrimas  - kasdienio gyvenimo įgūdžių ugdymas, palaikymas ir (ar) atkūrimas  - darbo įgūdžių ugdymas ir dienos užimtumas (siuvimas, mezgimas, dailės  dirbiniai, keramika) ar jo organizavimas  - laisvalaikio organizavimas  - asmeninės higienos paslaugų (skalbimo ir pan.) organizavimas  - maitinimas  - esant poreikiui sveikatos priežiūros paslaugos  - kitos paslaugos, reikalingos asmeniui pagal jo savarankiškumą ir poreikius |
| 8. |  | *Ilgalaikė socialinė globa* |
|  | 434  435 | Suaugę asmenys su negalia  Senyvo amžiaus asmenys  *Paslaugos sudėtis*:  - apgyvendinimas  - socialinių įgūdžių ugdymas, palaikymas ir (ar) atkūrimas  - kasdienio gyvenimo įgūdžių ugdymas, palaikymas ir (ar) atkūrimas  - darbo įgūdžių ugdymas ir dienos užimtumas (siuvimas, mezgimas, dailės  dirbiniai (keramika ir pan.) ar jo organizavimas  - laisvalaikio organizavimas  - pagalba rengiantis, maitinantis, prausiantis ir kitokio pobūdžio pagalba  - asmeninės higienos paslaugų organizavimas (skalbimo paslaugų ir pan.)  - maitinimas  - sveikatos priežiūros paslaugų (slaugos) organizavimas ar teikimas  - kitos paslaugos, reikalingos asmeniui pagal jo savarankiškumo lygį |
| 9. | 428 | *Laikinas atokvėpis* |
|  | Trumpalaikės specialiosios socialinės globos paslaugos globos namuose teikiamos laikino atokvėpio paslaugos gavėjams (suaugusiems asmenims su negalia ir senyvo amžiaus asmenims) – asmenims su negalia, kaip jie apibrėžti Lietuvos Respublikos socialinių paslaugų įstatyme ir kuriems nustatytas specialusis nuolatinės slaugos arba specialusis nuolatinės priežiūros (pagalbos) poreikis, laikino atokvėpio paslaugos gavėjo priežiūros ir (ar) slaugos.  *Paslaugos sudėtis*:  - apgyvendinimas  - bendravimas  - psichologinės ir psichoterapinės pagalbos organizavimas  - socialinių įgūdžių ugdymas, palaikymas ir (ar) atkūrimas  - kasdienio gyvenimo įgūdžių ugdymas, palaikymas ir (ar) atkūrimas  - pagalba rengiantis, maitinantis, prausiantis ir kt.  - darbo įgūdžių ugdymas ir dienos užimtumas (siuvimas, dailės dirbiniai, keramika) ar jo organizavimas  - laisvalaikio organizavimas  - asmeninės higienos paslaugų (skalbimo ir pan.) organizavimas  - maitinimas  - transporto paslaugų organizavimas  - esant poreikiui sveikatos priežiūros paslaugos ar jų organizavimas  - kitos paslaugos, reikalingos asmeniui pagal jo savarankiškumą ir poreikius |

**Gyventojų skaičius pagal amžių bei nustatytą specialųjį nuolatinės slaugos ir specialųjį nuolatinės priežiūros (pagalbos) poreikį VšĮ Ylakių globos namuose**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Rodiklio pavadinimas | Amžius (metais) | | | | | | | | **Iš viso** |
| 30–49 | 50–59 | 60–64 | 65–69 | 70–74 | 75–79 | 80–84 | 85 ir vyresni |
| 1 | 2 | 3 | 4 | 5 | 6 | 7 | 8 | 9 | 10 |
| Gyventojų skaičius, iš viso | - | 2 | 2 | 2 | 5 | 9 | 2 | 10 | 39 |
| moterys | - | - | 1 | 2 | 1 | 2 | 3 | 7 | 16 |
| vyrai | - | 2 | 1 | - | 4 | 9 | 4 | 3 | 23 |
| Gyventojų skaičius su nustatytu specialiuoju nuolatinės slaugos poreikiu | - | 1 | - | 2 | 2 | 1 | 1 | 5 | 12 |
| Gyventojų skaičius su nustatytu specialiuoju nuolatinės priežiūros (pagalbos) poreikiu | - | - | 2 | - | 1 | 7 | 5 | 5 | 20 |

**Gyventojų skaičius pagal amžių bei nustatytą specialųjį nuolatinės slaugos ir specialųjį nuolatinės priežiūros (pagalbos) poreikį VšĮ Ylakių globos namų padalinyje**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Rodiklio pavadinimas | Amžius (metais) | | | | | | | | **Iš viso** |
| 30–49 | 50–59 | 60–64 | 65–69 | 70–74 | 75–79 | 80–84 | 85 ir vyresni |
| 1 | 2 | 3 | 4 | 5 | 6 | 7 | 8 | 9 | 10 |
| Gyventojų skaičius, iš viso | - | 1 | - | 4 | 5 | 4 | 5 | 5 | **24** |
| moterys | - | - | - | 1 | - | 3 | 3 | 5 | **13** |
| vyrai | - | 1 | - | 3 | 5 | 1 | 2 | - | **11** |
| Gyventojų skaičius su nustatytu specialiuoju nuolatinės slaugos poreikiu | - | 1 | - | 1 | - | 4 | 1 | 4 | **11** |
| Gyventojų skaičius su nustatytu specialiuoju nuolatinės priežiūros (pagalbos) poreikiu | - | - | - | 3 | 4 | - | 4 | 1 | **12** |

Globos namų gyventojams teikiant socialinę globą siekiama užtikrinti asmens geriausią interesą, sudarant galimybę gauti socialines paslaugas, atitinkančias jų poreikius ir savarankiškumo lygį. Kasdienis gyvenimas ir veikla gyventojams organizuojami lanksčiai, siekiant suderinti asmens pageidavimus, pomėgius ir globos namų galimybes.

Gyventojams suteikiama saugi gyvenamoji aplinka, artima namų aplinkai, jaukiai sutvarkyti gyvenamieji kambariai, sudarytos sąlygos dalyvauti kuriant higienišką aplinką – pačiam tvarkyti ir prižiūrėti gyvenamąjį kambarį bei prižiūrėti bendrąsias globos namų patalpas, jų švarą ir tvarką. Kiekvieno gyventojo kasdienė veikla organizuojama ir buitinės paslaugos teikiamos taip, kad palaikytų, skatintų ir motyvuotų juos būti kuo savarankiškesniais. Gyventojai naudojasi kasdieniam gyvenimui būtinomis patalpomis, kuriose užtikrinamas jų privatumas ir orumas.

Globos namų gyventojams užtikrinama teisė pasirinkti sveikatos priežiūros įstaigą ar gydytoją. Pagal jų poreikius organizuojamos sveikatos priežiūros paslaugos. Laiku užtikrintas aprūpinimo techninės pagalbos priemonėmis paslaugų organizavimas. Globos namuose maitinimas gyventojams organizuojamas atsižvelgiant į jų sveikatos būklę ir individualius poreikius pagal Lietuvos Respublikos sveiktos apsaugos ministro patvirtintus maitinimo organizavimą globos įstaigose reglamentuojančius teisės aktų reikalavimus.

Globos namuose siekiama užtikrinti aplinką, pagrįstą abipusiu gyventojų ir globos namų darbuotojų pasitikėjimu, pagarba ir meile. Gyventojams padedama užmegzti ir palaikyti socialinius ryšius su šeimos nariais, artimaisiais giminaičiais, globos namų gyventojais, bendruomene bei užtikrinama galimybė savo noru išvykti pas juos svečiuotis. Atsižvelgiant į kiekvieno gyventojo savarankiškumo lygį ir galimybes, stiprinama motyvacija ir siūlomos priemonės, įgalinančios asmenį integruotis į visuomenės gyvenimą.

Globos namuose, neatsižvelgiant į asmens veiksnumą ar sveikatos būklę, užtikrinamos ir ginamos gyventojų teisės, užtikrinama, kad kiekvieno gyventojo nuomonė, problemos, nusiskundimai būtų išklausyti, išanalizuoti ir į juos būtų reaguojama konstruktyviai. Kiekvieno gyventojo poreikis konkrečioms paslaugoms gauti remiasi išsamiu ir visapusišku pirminiu bei pakartotiniais poreikio vertinimais bei individualaus socialinės globos plano sudarymu. Teikiamų paslaugų efektyvumas užtikrinamas periodiškai peržiūrint ir patikslinant individualų socialinės globos planą. Su globos namų gyventojais dirbama komandinio darbo principu.

**Skuodo rajono savivaldybės gyventojams ilgalaikės (trumpalaikės) socialinės globos paslaugos perkamos iš Viešosios įstaigos Skuodo globos namų.**

Skuodo rajono savivaldybė paslaugas perka 40-čiai rajono gyventojų.

VšĮ Skuodo globos namų veiklos tikslas – teikti ilgalaikę (trumpalaikę) socialinę globą taip, kad tenkintų senyvo amžiaus asmenų ir suaugusių asmenų su negalia poreikius, saugotų ir gintų jų teises bei interesus, užtikrintų tinkamas globos namuose gyvenimo sąlygas bei paslaugų kokybę, atkurtų gebėjimus, kad patys galėtų savimi pasirūpinti ir skatintų juos integruotis bendruomenėje.

Uždavinys – užtikrinti specialiuosius poreikius tenkinančią aplinką globos namuose. Užtikrinti globą, atitinkančią kiekvieno asmens poreikius bei savarankiškumo lygį. Priemonė– stacionarių socialinių paslaugų teikimas viešojoje įstaigoje Ylakių globos namuose.

Globos namų veiklą lemia bendradarbiavimas su kitomis įstaigomis: Skuodo rajono savivaldybės administracija, Socialinės paramos skyriumi, kitais globos namais, fiziniais ir juridiniais asmenimis.

Veikla planuojama ir vystoma ta linkme, kuri efektyviausiai padeda įgyvendinti globos namų misiją.

**Viešoji įstaiga Skuodo globos namai teikia gyventojams šias socialines paslaugas**:

|  |  |  |
| --- | --- | --- |
| Eil.  Nr. | Kodas SPIS-e | Paslaugos pavadinimas |
| Bendrosios socialinės paslaugos | | |
| 1. | 201 | Informavimas |
| 2. | 202 | Konsultavimas |
| 3. | 203 | Tarpininkavimas ir atstovavimas |
| 4. | 218 | Aprūpinimas būtiniausiais drabužiais ir avalyne |
| 5. | 205 | Transporto organizavimas |
| 6. | 211 | Sociokultūrinės paslaugos |
| 7. | 200 | Kitos bendrosios socialinės paslaugos |
|  |  | Specialiosios socialinės paslaugos |
| 8. |  | Trumpalaikė socialinė globa |
|  | 424  425 | suaugę asmenys su negalia  senyvo amžiaus asmenys |
| 9. |  | Ilgalaikė socialinė globa |
|  | 434  435 | suaugę asmenys su negalia  senyvo amžiaus asmenys:  - apgyvendinimas  - kasdienio gyvenimo įgūdžių ugdymas ir palaikymas  - darbinių įgūdžių ugdymas ir dienos užimtumas ar jo organizavimas  - laisvalaikio organizavimas  - pagalba rengiantis, maitinantis, prausiantis ir kt. pobūdžio pagalba  - asmeninės higienos paslaugų organizavimas (skalbimo paslaugų ir pan.)  - maitinimas  - sveikatos priežiūros paslaugų (slaugos) organizavimas ar teikimas  - kitos paslaugos, reikalingos asmeniui pagal jo savarankiškumo lygį |

Kiekvieno gyventojo poreikis konkrečioms paslaugoms gauti remiasi išsamiu ir visapusišku pirminiu bei pakartotiniais poreikio vertinimais, individualaus socialinės globos plano sudarymu. Teikiamų paslaugų efektyvumas užtikrinamas periodiškai peržiūrint ir patikslinant individualų socialinės globos planą. Su globos namų gyventojais dirbama komandinio darbo principu.

Globos namų veiklos kokybę lemia tinkamas veiklos organizavimas.Teikiant laisvalaikio organizavimo paslaugas buvo suorganizuota daug įvairių renginių, išvykų – ekskursijų, tradiciškai švenčiamos valstybinės ir religinės šventės. Namų gyventojai užimtumo veiklose dalyvauja pagal pomėgius ir gebėjimus.

Įstaigoje dirba kvalifikuota specialistų komanda. Siekiama, kad darbuotojai keltų kvalifikaciją, laiku ir tinkamai atliktų pavestas funkcijas, formuotų teigiamą globos namų įvaizdį tiek įstaigos viduje, tiek už jos ribų, laikomasi asmens duomenų tvarkymo taisyklių. Personalo struktūra yra suformuota atsižvelgiant į globos namų gyventojų skaičių, jų specialiuosius poreikius ir turimą negalią.

**Likusiems be tėvų globos vaikams ilgalaikės (trumpalaikės) socialinės globos paslaugas teikia VšĮ Skuodo globos namų Bendruomeninių vaikų globos namų padalinys.**

Paslaugos pagal poreikį, jeigu vaikai mokinasi pagal bendrojo lavinimo programas, teikiamos iki 21 metų amžiaus.

Viešoji įstaiga Skuodo globos namų Bendruomeninių vaikų globos namų padalinys teikia ilgalaikę (trumpalaikę) socialinę globą 4-iems be tėvų globos likusiems Skuodo rajono vaikams ir 3 kitų rajonų vaikams. Įstaigoje vaikų gyvenamosios patalpos artimos šeimos namų aplinkai, aprūpintos visais reikalingais baldais ir inventoriumi. Vaikai turi reikiamus buitinius daiktus, galimybę praustis ir maudytis, išsiskalbti drabužius, išsilyginti, galimybę patys gaminti maistą. Ypatingas dėmesys skiriamas vaikų pasirengimui savarankiškam gyvenimui.

**Socialinės paslaugos perkamos iš kitų rajonų globos įstaigų**

Asmenų pageidavimu, pasirenkant globos įstaigas, ilgalaikės (trumpalaikės) socialinės globos paslaugos, 2024 m. sausio 1 d. duomenimis, perkamos iš 17 kitų rajonų globos įstaigų ir valstybinių socialinės globos įstaigų 41 rajono gyventojui.

Reikia pažymėti, kad visų gyventojų prašymai dėl apgyvendinimo globos įstaigose 2023 m. buvo beveik visiškai patenkinti. Į eilę laukiančių apgyvendinti į valstybines globos įstaigas įrašyti trys asmenys ir du asmenys laukia eilėje apsigyventi viešojoje įstaigoje Ylakių globos namuose.

**Asmenų su negalia socialinė integracija**

Savivaldybė atsakinga už rajono asmenų su negalia socialinę integraciją į visuomenę, siekiant lygių galimybių asmenims su negalia planuojant jų socialinės integracijos veiksmus.

Savivaldybė vykdo Būsto (aplinkos) pritaikymo programą neįgaliesiems. 2023 metais šešiems suaugusiems asmenims su negalia pagal specifinius poreikius pritaikyti būstai ir gyvenamoji aplinka. 2024 metais planuojama pritaikyti 9 būstus neįgaliesiems.

Skuodo rajono savivaldybės administracijos Socialinės paramos skyrius užtikrina asmenų su negalią interesų atstovavimą teismuose.

**Socialinės reabilitacijos paslaugų neįgaliesiems bendruomenėje**

Akredituotos socialinės reabilitacijos asmenims su negalia bendruomenėje paslaugas teikia Skuodo krašto bendruomenė (20 akredituotų vietų) ir VšĮ LASS šiaurės rytų centras (13 akredituotų vietų).

Skuodo asmenų su negalia draugija turi pritaikytą automobilį neįgaliesiems vežti vežimėliuose, todėl ši transporto paslauga bus teikiama ir 2024 metais neįgaliems asmenims, kurie dėl ligos ar senatvės turi judėjimo ar proto negalią ir dėl to negali naudotis visuomeniniu ar individualiu transportu nuvykti į gydymo, reabilitacijos ar kitas įstaigas.

Transporto paslaugų teikimo išlaidoms 2024 metais numatoma skirti 19 309 Eur savivaldybės biudžeto lėšų.

**Asmenų su negalia aprūpinimas techninės pagalbos priemonėmis**

Tai pagalba priemonėmis, kurios padeda išvengti, kompensuoti, sumažinti arba pašalinti sutrikusių funkcijų įtaką sveikatos būklei, asmens savarankiškumui, darbinei veiklai. Pagalbos priemonėmis gali naudotis Skuodo rajono gyventojai, pristatę gydytojų pažymą dėl priemonės būtinumo. Į Skuodo socialinių paslaugų šeimai centrą 2023 metais dėl techninės pagalbos priemonių kreipėsi 198 asmenys, išduotos 262 techninės pagalbos priemonės. Poreikis techninių pagalbos priemonių įsigijimui didėja, tačiau poreikis patenkintas, eilėje laukiančiųasmenų nėra.

**Socialinių darbuotojų ir individualios priežiūros darbuotojų skaičius savivaldybėje**

|  |  |  |  |  |
| --- | --- | --- | --- | --- |
| Eil. Nr. | Įstaigos | Socialinių darbuotojų skaičius | | Individualios priežiūros  darbuotojų skaičius |
| iš viso | iš jų finansuojamų iš valstybės biudžeto specialiųjų dotacijų |
| 1. | Savivaldybės socialinių paslaugų įstaigose |  |  |  |
| 1.1. | biudžetinėse | 20 | 10 | 41 |
| 1.2. | viešosiose | 5 | - | 14 |
| 2. | Savivaldybės administracijos seniūnijose | 8 | - | - |
|  | Iš viso | 33 | 10 | 55 |

**7. Ankstesnių metų socialinių paslaugų plano įgyvendinimo rezultatų trumpa apžvalga**

Socialinių paslaugų plane socialinės veiklos nurodomos konkrečiai siejant jas su savivaldybės biudžete numatytomis lėšomis socialinėms paslaugoms. Rengiant praėjusių metų socialinių paslaugų planą buvo įvertintas socialinių paslaugų poreikis, išskirtos klientų grupės paslaugų rūšys, numatyti paslaugų teikėjai.

Įvertinus 2023 metų socialinių paslaugų plane numatytus uždavinius ir priemones, buvo teikiamos visos plane numatytos socialinės paslaugos.

Pagrindiniai socialinių paslaugų gavėjai yra be tėvų globos likę vaikai, asmenys su negalia, senyvo amžiaus asmenys, socialinę riziką patiriančios šeimos ir asmenys.

Per 2023 metus didžiausias poreikis įvertintas socialinės priežiūros (pagalbos į namus) paslaugoms senyvo amžiaus ir suaugusiems asmenims su negalia, jos teikiamos visose seniūnijose, atokiausiose kaimo vietovėse.

Į socialinių paslaugų teikimą buvo įtrauktos ir nevyriausybinės organizacijos, kurių teikiamos paslaugos reikalingos rajono asmenims su negalia. Akredituotos visos socialinės priežiūros paslaugos, kurios teikiamos Skuodo rajono savivaldybės gyventojams. Tikėtina, kad tai pagerins teikiamų socialinės priežiūros paslaugų kokybę.

Visos rajono globos įstaigos turi reikiamas licencijas ir teikia kokybiškas paslaugas, atitinkančias socialinės globos licencijai keliamus reikalavimus. 2023 metų socialinių paslaugų planui didelę įtaką turėjo plano priemonių vykdytojų bendravimas ir bendradarbiavimas. Įgyvendinant planą dalyvavo seniūnijų socialiniai darbuotojai, socialines paslaugas teikiančios įstaigos ir nevyriausybinės organizacijos bei bendruomenės. Savivaldybė yra pagrindinė institucija, planuojanti, organizuojanti ir garantuojanti socialines paslaugas savo rajono gyventojams. Įvertinant socialinių paslaugų poreikį rajone, vadovautasi socialinių paslaugų išvystymo rodikliais ir normatyvais, Bazinių paslaugų šeimai paketu, socialinių paslaugų teikėjų pateikta informacija, metinėmis ataskaitomis.

Galima teigti, kad Skuodo rajono savivaldybės gyventojai gauna jų poreikius atitinkančias paslaugas. Jeigu savivaldybėje nėra atitinkamų socialinių paslaugų įstaigų, paslaugos perkamos iš kituose rajonuose veikiančių įstaigų.

Socialinės paramos skyrius organizavo kitą socialinę paramą iš savivaldybės savarankiškoms funkcijoms skirtų lėšų.

Per 2023 metus iš savivaldybės biudžeto lėšų išmokėta 122 asmenims vienkartinė socialinė parama už 45 591 Eur (gaisro, ligos ir kitais atvejais)

Savivaldybės administracija ir seniūnijos organizuoja projekto paramą maisto produktais ir higienos prekėmis labiausiai nepasiturintiems rajono asmenims ir šeimoms. Gyventojų prašymus priima Socialinės paramos skyriaus ir seniūnijų vyriausieji specialistai socialinei paramai. Šių šeimų sąrašus pagal pateiktus prašymus sudaro Socialinės paramos skyrius, o seniūnijų darbuotojai padeda išdalinti maistą. 2023 metais parama maisto produktais pasinaudojo 2609 asmenys, parama buvo teikiama 6 kartus per metus.

Visi Socialinės paramos skyriaus specialistai, seniūnijų vyriausieji specialistai socialinei paramai, įstaigų, teikiančių socialines paslaugas, socialiniai darbuotojai ir jų padėjėjai 2023 metais kėlė profesinę kvalifikaciją.

**Savivaldybės organizuojamų socialinių paslaugų įvertinimas pagal socialinės apsaugos ir darbo ministro 2016 m. spalio 25 d. įsakymu Nr. A1-578 patvirtintus socialinių paslaugų išvystymo normatyvus (2022 m. vasario 10 d. įsakymo Nr. A1-99 redakcija)**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Socialinės paslaugos pagal gavėjų grupes** | **Minimalus rodiklis**  **Lietuvoje** | **Minimalus rodiklis**  **Skuodo r. sav.** | **Siektinas**  **rodiklis** | |
| **1.** | **Socialinės paslaugos senyvo amžiaus asmenims**  **(jų šeimoms)** | **Gavėjų skaičius, tenkantis 1 000 senyvo amžiaus asmenų, savivaldybėje** | | | |
| 1.1. | Pagalba į namus | 25 | 34 | 35 | |
| 1.2. | Laikinas atokvėpis (socialinė priežiūra asmens namuose) | 1 | 0 | 2 | |
| 1.3. | Dienos socialinė globa asmens namuose | 6 | 5,8 | 12 | |
| 1.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 6 | 0 | 10 | |
| 1.5. | Dienos socialinė globa įstaigoje (dienos centre) | 2 | 0 | 3 | |
| 1.6. | Apgyvendinimas savarankiško gyvenimo namuose | 1 | 0 | 2 | |
| 1.7. | Trumpalaikė socialinė globa (asmens namuose arba įstaigoje) | 1 | 0,25 | 2 | |
| 1.8. | Laikinas atokvėpis (trumpalaikė ar (ir) dienos socialinė globa) | 2 | 0 | 6 | |
| 1.9. | Ilgalaikė socialinė globa | 12,5 | 19,8 | 15 | |
| 1.10. | Socialinių paslaugų gavėjų – senyvo amžiaus asmenų – skaičius, tenkantis 1 000 senyvo amžiaus asmenų, savivaldybėje, iš viso: | 56,5 | 59,9 | 87 | |
| 2. | Socialinės paslaugos darbingo amžiaus asmenims su negalia (jų šeimoms) | Gavėjų skaičius, tenkantis 1 000 darbingo amžiaus asmenų su negalia, savivaldybėje | | | |
| 2.1. | Pagalba į namus, socialinių įgūdžių ugdymas, palaikymas ir (ar) atkūrimas asmens namuose | 10 | 11,7 | 20 | |
| 2.2. | Laikinas atokvėpis (socialinė priežiūra asmens namuose) | 1 | 0 | 2 | |
| 2.3. | Dienos socialinė globa asmens namuose | 6 | 5,8 | 9 | |
| 2.4. | Socialinių įgūdžių ugdymas, palaikymas ir (ar) atkūrimas įstaigoje (socialinių paslaugų centre, dienos centre, šeimos paramos centre, paramos šeimai tarnyboje ir kt.) | 40 | 0 | 52 | |
| 2.5. | Dienos socialinė globa įstaigoje (dienos centre) | 13 | 11,7 | 18 | |
| 2.6. | Apgyvendinimas savarankiško gyvenimo namuose | 3 | 0 | 9 | |
| 2.7. | Apgyvendinimas apsaugotame būste | 2 | 0 | 5 | |
| 2.8. | Trumpalaikė socialinė globa | 3 | 1,2 | 5 | |
| 2.9. | Laikinas atokvėpis (trumpalaikė ar (ir) dienos socialinė globa) | 10 | 1,2 | 25 | |
| 2.10. | Ilgalaikė socialinė globa: |  |  |  | |
| 2.10.1. | grupinio gyvenimo namuose | 3 | 0 | 13 | |
| 2.10.2. | socialinės globos namuose, specializuotuose slaugos ir socialinės globos namuose | 30 | 42 | 16 | |
| 2.11. | Socialinių įgūdžių ugdymas, palaikymas ir (ar) atkūrimas socialinėse dirbtuvėse | 4 | 0 | 6 | |
| 2.12. | Socialinių paslaugų gavėjų – darbingo amžiaus asmenų su negalia – skaičius, tenkantis 1 000 darbingo amžiaus asmenų su negalia, savivaldybėje, iš viso: | 125 | 73,5 | 180 | |
| 3. | Socialinės paslaugos vaikams (jų šeimoms) | Gavėjų skaičius, tenkantis 1 000 vaikų, savivaldybėje | | | |
| 3.1. | Socialinių įgūdžių ugdymas, palaikymas ir (ar) atkūrimas asmens (šeimos) namuose (gavėjai – vaikai, kurių šeimoms teikiama socialinė priežiūra) | 50 | 86,3 | | 56 |
| 3.2. | Vaikų dienos socialinė priežiūra | 23 | 23,5 | | 26 |
| 3.3. | Intensyvi krizių įveikimo pagalba (krizių centre, laikino apgyvendinimo įstaigoje šeimoms, turinčioms vaikų, savarankiško gyvenimo namuose, kitose socialinių paslaugų įstaigose) (gavėjai – vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra) | 3 | 0 | | 5 |
| 3.4. | Socialinių paslaugų gavėjų – vaikų – skaičius, tenkantis 1 000 vaikų, savivaldybėje, iš viso: | 76 | 109,8 | | 87 |
| 4. | Socialinės paslaugos vaikams su negalia (jų šeimoms) | Gavėjų skaičius, tenkantis 1 000 vaikų su negalia, savivaldybėje | | | |
| 4.1. | Laikinas atokvėpis (socialinė priežiūra asmens namuose) | 30 | 0 | | 100 |
| 4.2. | Dienos socialinė globa asmens namuose | 10 | 0 | | 13 |
| 4.3. | Dienos socialinė globa ar socialinė priežiūra įstaigoje (dienos centre ar kt.) | 170 | 0 | | 250 |
| 4.4. | Laikinas atokvėpis (trumpalaikė ar (ir) dienos socialinė globa) | 50 | 16,4 | | 140 |
| 4.5. | Ilgalaikė (trumpalaikė) socialinė globa vaikams su negalia socialinės globos namuose vaikams su negalia, specializuotuose slaugos ir socialinės globos namuose | 5 | 32,8 | | 4 |
| 4.6. | Socialinių paslaugų gavėjų – vaikų su negalia – skaičius, tenkantis 1 000 vaikų su negalia, savivaldybėje, iš viso: | 265 | 49,2 | | 507 |
| 5. | Socialinės paslaugos likusiems be tėvų globos vaikams  (jų šeimoms) | Gavėjų skaičius, tenkantis 1 000 vaikų, kuriems nustatyta globa (rūpyba), savivaldybėje | | | |
| 5.1. | Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti (gavėjai – vaikai, kurių globėjai (rūpintojai), budintys globotojai, įtėviai ir šeimynų dalyviai gauna pagalbą) | 500 | 1000 | 700 | |
| 5.2. | Ilgalaikė (trumpalaikė) socialinė globa: |  |  |  | |
| 5.2.1. | šeimynose | 60 | 25,6 | 65 | |
| 5.2.2. | bendruomeniniuose vaikų globos namuose | 120 | 128,2 | 130 | |
| 5.3. | Socialinių paslaugų gavėjų – likusių be tėvų globos vaikų – skaičius, tenkantis 1 000 vaikų, kuriems nustatyta globa (rūpyba), savivaldybėje, iš viso: | 680 | 1153,8 | 895 | |
| 6. | Palydėjimo paslauga jaunuoliams (jų šeimoms) | Gavėjų skaičius, tenkantis 1 000 asmenų nuo 16 iki 24 metų, savivaldybėje | | | |
| 6.1. | su laikinu apgyvendinimu  (savarankiško gyvenimo namuose ar apsaugotame būste) | 2 | 2,4 | 4 | |
| 6.2. | be laikino apgyvendinimo  (socialinių paslaugų įstaigoje ar asmens namuose) | 10 | 3,2 | 15 | |
| 6.3. | Palydėjimo paslaugų gavėjų – jaunuolių – skaičius, tenkantis 1 000 asmenų nuo 16 iki 24 metų, savivaldybėje, iš viso: | 12 | 5,6 | 19 | |
| 7. | Socialinės paslaugos socialinę riziką patiriantiems suaugusiems asmenims (jų šeimoms) | Gavėjų skaičius, tenkantis 1 000 suaugusių asmenų, savivaldybėje | | | |
| 7.1. | Psichosocialinė pagalba  (socialinių paslaugų įstaigose ar asmens namuose) | 5 | 24,8 | 10 | |
| 7.2. | Socialinių įgūdžių ugdymas, palaikymas ir (ar) atkūrimas socialinės priežiūros centruose (dienos centre, socialinių paslaugų centre, krizių centre, paramos šeimai centre ir kt.) | 2 | 0 | 3,5 | |
| 7.3. | Apgyvendinimas savarankiško gyvenimo namuose | 0,3 | 0 | 1 | |
| 7.4. | Intensyvi krizių įveikimo pagalba  (krizių centre, kitose socialinių paslaugų įstaigose): |  |  |  | |
| 7.4.1. | su laikinu apgyvendinimu | 0.4 | 0 | 1 | |
| 7.4.2. | be laikino apgyvendinimo | 1,5 | 5,1 | 2,5 | |
| 7.5. | Apgyvendinimas nakvynės namuose ir laikinas apnakvindinimas laikino apnakvindinimo įstaigose | 1,5 | 0 | 2,5 | |
| 7.6. | Trumpalaikė socialinė globa psichologinės bei socialinės reabilitacijos įstaigose asmenims, priklausomiems nuo psichoaktyviųjų medžiagų | 0,3 | 0,4 | 0,5 | |
| 7.7. | Socialinių paslaugų gavėjų – socialinę riziką patiriančių suaugusių asmenų – skaičius, tenkantis 1 000 suaugusių asmenų, savivaldybėje, iš viso: | 11 | 13,6 | 21 | |

**III SKYRIUS**

**UŽDAVINIAI IR PRIEMONIŲ PLANAS**

**8. Prioritetinės socialinių paslaugų plėtros kryptys – 2024 metų prioritetai:**

Atsižvelgiant į rajono socialinę demografinę situaciją Skuodo rajono savivaldybėje prioritetinės socialinių paslaugų gavėjų grupės yra šios: asmenys su negalia, likę be tėvų globos vaikai, riziką patiriantys suaugę asmenys, senyvo amžiaus asmenys, riziką patiriančios šeimos ir jose augantys vaikai.

Išskiriamos šios prioritetinės socialinių paslaugų plėtros kryptys:

Skatinti likusių be tėvų globos vaikų globą (rūpybą) šeimose.

Užtikrinti palydėjimo paslaugos teikimą likusiems be tėvų globos vaikams (nuo 16 m.), kuriems teikiama globa (rūpyba) socialinės globos įstaigoje, socialinę riziką patiriantiems vaikams (nuo 16 m.), kurie gyvena socialinę riziką partiriančiose šeimose.

Teikti socialinę priežiūrą šeimoms ir vaikams.

Teikti ir plėtoti socialinės priežiūros (pagalbos į namus) paslaugas asmenims su negalia ir senyvo amžiaus asmenims.

Užtikrinti dienos socialinės globos paslaugų teikimą asmenims su proto negalia institucijoje.

Teikti laikino atokvėpio paslaugas vaikams su negalia, suaugusiems asmenims su negalia ir senyvo amžiaus asmenims socialinių paslaugų įstaigose ir asmens namuose.

Teikti asmeninio asistento pagalbą.

Teikti integralios pagalbos (socialinės globos ir slaugos) asmens namuose paslaugas.

Gerinti jau teikiamų ilgalaikės (trumpalaikės) socialinės globos paslaugų kokybę.

**9. Priemonių planas 2024 metams**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1 tikslas. Gerinti socialinių paslaugų prieinamumą ir kokybę, prioritetą teikti kompleksiškų nestacionarių paslaugų teikimui.  2 tikslas. Užtikrinti tinkamą perėjimą nuo institucinės globos prie šeimoje ir bendruomenėje teikiamų paslaugų neįgaliesiems ir be tėvų globos likusiems vaikams. | | | | | | | | |
| 1 | 2 | 3 | 4 | | 5 | | | |
| Uždaviniai | Priemonės | Lėšos (eurais),  finansavimo šaltiniai | Atsakingi vykdytojai | | Laukiamas rezultatas | | | |
| Plėtoti nestacionarių socialinių paslaugų teikimą įvairioms klientų grupėms | Teikti bendrąsias socialines ir kitas paslaugas: aprūpinimo techninėmis pagalbos priemonėmis, būsto ir aplinkos pritaikymo specifiniams neįgaliųjų poreikiams tenkinti,  transporto paslaugų teikimo. | 77 800 eurų iš savivaldybės biudžeto lėšų | Savivaldybės administracijos Socialinės paramos skyrius, socialinių paslaugų įstaigos, seniūnijos | | 1. 4,8 tūkst. savivaldybės asmenų gaus bendrąsias paslaugas.  2. 200 asmenų pagal poreikį bus aprūpinti techninės pagalbos priemonėmis.  3. 8 asmenims su negalia pagal poreikį bus pritaikyti būstai ir jų aplinka.  500 asmenų suteikta transporto paslauga. | | | |
|  | Teikti pagalbos į namus  paslaugas suaugusiems asmenims su negalia ir senyvo amžiaus asmenims. | 385 800 eurų  iš savivaldybės biudžeto lėšų | | Skuodo socialinių paslaugų šeimai  centras | | Pagalba namuose  180 asmenų iki 10 val. per savaitę | |
|  | Teikti dienos socialinės globos paslaugas suaugusiems asmenims su proto negalia centre. | 197 000 eurų  iš savivaldybės biudžeto, 95 600 eurų iš valstybės biudžeto specialiųjų  dotacijų lėšų | | Skuodo socialinių paslaugų šeimai centras | | Dienos socialinės globos paslaugos suaugusiems asmenims su proto negalia iki 12 paslaugos gavėjų, nuo 3 val. per dieną iki 5 dienų per savaitę | |
|  | Teikti Integralios pagalbos (socialinės globos ir slaugos) namuose paslaugas. | 150 000 eurųiš ES struktūrinių fondų lėšų,  247 400 eurų iš valstybės biudžeto specialiųjų dotacijų lėšų | | Skuodo socialinių paslaugų šeimai centras | | Teikiama kompleksinė specialistų pagalba 20 asmenų jų namuose, nuo 25 val. iki 40 val. per savaitę, išimtinais atvejais iki 70 val. per savaitę | |
|  | Vaikų dienos socialinė priežiūra. | 20 100 eurų iš valstybės biudžeto lėšų,  19 800 eurų iš savivaldybės biudžeto lėšų | | Skuodo krašto bendruomenė | | Socialinės paslaugos 30 socialinę riziką patiriančių šeimų vaikams ir kitiems vaikams | |
| 18 300 eurų iš valstybės biudžeto lėšų,  6 600 eurų iš savivaldybės biudžeto lėšų | | Šauklių kaimo bendruomenė | | Socialinės paslaugos 10 socialinę riziką patiriančių šeimų vaikams ir kitiems vaikams | |
| 18 300 eurų iš valstybės biudžeto lėšų,  6 600 eurų iš savivaldybės biudžeto lėšų | | Lenkimų seniūnijos bendruomenė | | Socialinės paslaugos 10 socialinę riziką patiriančių šeimų vaikams ir kitiems vaikams | |
| 7 900 eurų iš valstybės biudžeto lėšų,  43 400 eurų iš savivaldybės biudžeto lėšų | | Skuodo socialinių paslaugų šeimai centras | | Socialinės paslaugos 25 socialinę riziką patiriančių šeimų vaikams ir kitiems vaikams | |
|  | Socialinė priežiūra šeimoms | 448 900 eurų iš valstybės biudžeto lėšų | | Skuodo socialinių paslaugų šeimai centras | | Socialinė priežiūra šeimoms, kurias organizuoja ir teikia atvejo vadybininkai ir socialiniai darbuotojai | |
|  | Organizuoti krizių įveikimo paslaugas asmenims, atsidūrusiems krizinėje situacijoje. | 18 900 eurų iš savivaldybės biudžeto lėšų | | Skuodo socialinių paslaugų šeimai centras | | Paslaugos pagal poreikį asmenims, atsidūrusiems krizinėje situacijoje | |
| Teikti gyventojams nemokamas gerovės konsultanto paslaugas | Projektas „Gerovės konsultanto modelio įdiegimas Skuodo rajono savivaldybėje“. | 17 663 eurai ES struktūrinių fondų lėšų | | Skuodo socialinių paslaugų šeimai centras | | Paslaugos pagal poreikį asmenims, susidūrusiems su lengvais emociniais sunkumais, siekiat pagerinti jų būklę, užkertant kelią psichoemocinės būklės pablogėjimui | |
|  | Teikti asmeninę pagalbą. | 77 868eurai  valstybės biudžeto lėšų | | Skuodo socialinių paslaugų šeimai centras,  Skuodo krašto bendruomenė | | Paslaugos pagal poreikį asmenims su negalia, kurių veikla dėl negalios yra visiškai arba iš dalies apribota, reikalinga kitų asmenų pagalba, planuojama teikti 11 asmenų | |
| Socialinė reabilitacija asmenims su negalia bendruomenėje | Teikti socialinės reabilitacijos paslaugas neįgaliesiems. | 14 418 eurų valstybės biudžeto lėšų,  10 890 eurų savivaldybės biudžeto lėšų | | Skuodo krašto bendruomenė,  Viešoji įstaiga LASS šiaurės rytų centras | | Paslaugos vertinamos pagal individualius asmens poreikius, planuojamas paslaugų gavėjų skaičius – 36 asmenys | |
| Padidinti bendruomenėje teikiamų paslaugų prieinamumą ir kokybę, plėtoti paslaugas šeimai | Kompleksinės paslaugos šeimai: pozityvios tėvystės mokymai, psichosocialinė pagalba, šeimos įgūdžių ugdymo ir sociokultūrinės paslaugos, vaikų priežiūros, pavėžėjimo paslaugos. | 40 000 eurų ES struktūrinių fondų lėšų | | Skuodo krašto bendruomenė | | 300 rajono gyventojų gaus kompleksiškai teikiamas kokybiškas paslaugas. | |
| Įgyvendinti socialinių paslaugų prieinamumą vaikus globojančioms šeimoms, globėjams (rūpintojams), įtėviams ar besirengian-tiems jais tapti asmenims | 1. Globėjų (rūpintojų) ir įtėvių paieška, rengimas, konsultavimas ir pagalbos jiems paslauga. | 72 000 eurų iš savivaldybės biudžeto lėšų | | Skuodo socialinių paslaugų šeimai centras | | Atestuoti socialiniai darbuotojai vykdys globėjų (rūpintojų) ar įtėvių paiešką, atranką, konsultavimą, rengimą ir pagalbą jiems.  Parengta  2 budinčių globotojų šeimos, globėjai-giminaičiai ir socialiniai globėjai. | |
| 2. Užtikrinti socialinių paslaugų prieinamumą vaikus globojančioms šeimoms, globėjams (rūpintojams), įtėviams ar besirengiantiems jais tapti asmenims. |  | | Savivaldybės administracijos  Socialinės paramos skyrius,  Skuodo socialinių paslaugų šeimai centras | | Globojamų (rūpinamų) vaikų skaičiaus šeimose didėjimas.  Globojamų vaikų skaičiaus institucijoje mažėjimas. | |
| 3. Projektas „Vaikų gerovės ir saugumo didinimo, paslaugų šeimai, globėjams (rūpintojams) kokybės gerinimo bei prieinamumo plėtra“. | 6 165 eurai ES struktūrinių fondų lėšų | | Skuodo socialinių paslaugų šeimai centras | | Teikiamų paslaugų prieinamumas, kokybės gerinimas,  pagalba siekiant tinkamo vaiko, įvaikio ugdymo, auklėjimo šeimai artimoje aplinkoje. | |
|  | 4**.** Pagalbos pinigų mokėjimas vaikus globojančioms šeimoms. | 81 180 eurų iš savivaldybės biudžeto lėšų | | Savivaldybės administracijos  Socialinės paramos skyrius | | 3 BSI dydžio pagalbos pinigai už kiekvieną globojamą vaiką. | |
| 3. tikslas. Suteikti pagalbą asmeniui (šeimai) dėl amžiaus, neįgalumo, socialinių problemų iš dalies ar visiškai neturinčiam, neįgijusiam arba praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime. | | | | | | | | |
| Uždaviniai | Priemonės | Lėšos (eurais),  finansavimo šaltiniai | | Atsakingi vykdytojai | | | Laukiamas rezultatas | |
| Organizuoti stacionarias socialines paslaugas suaugusiems asmenims su negalia, senyvo amžiaus asmenims | Ilgalaikė socialinė globa VšĮ Skuodo globos namuose. | 185 203 eurai iš savivaldybės biudžeto lėšų, 292 394 eurai iš valstybės biudžeto specialiųjų dotacijų lėšų | | VšĮ Skuodo globos namai | | | Socialinė globa 40 asmenų | |
| Ilgalaikė socialinė globa VšĮ Ylakių globos namuose. | 200 000 eurų iš savivaldybės biudžeto lėšų,  184 993 eurai iš valstybės biudžeto specialiųjų dotacijų lėšų | | VšĮ Ylakių globos namai | | | Socialinė globa 35 asmenims | |
|  | Ilgalaikė / trumpalaikė socialinė globa kitų rajonų globos įstaigose, ar valstybiniuose socialinės globos namuose. | 113 445 eurai iš savivaldybės biudžeto lėšų, 120 577 eurai iš valstybės biudžeto specialiųjų dotacijų lėšų | | Stonaičių,  Macikų, Dūseikių,  Padvarių, Tremtinių socialinės globos namai,  Ventos, Jurdaičių socialinės globos namai,Viliaus Gaigalaičio globos namai,  VšĮ „Senjorų Eldoradas“,  VšĮ „Akacijų žiedai“,VšĮ Senjorų namai „Pušelė“  VšĮ Deltuvos senelių globos namai, Viešoji įstaiga „Akacijų užuovėja“,  Kaltinėnų parapijos senelių globos namai, VšĮ „Sveikatos metai“ | | | Socialinė globa 36 suaugusiems asmenims su negalia ir senyvo amžiaus asmenims | |
|  | VšĮ Skuodo globos namų Bendruomeninių vaikų globos namų padalinyje. | 69 897 eurai iš savivaldybės biudžeto lėšų, 26 178 eurai iš valstybėsbiudžeto lėšų | | VšĮ Skuodo globos namų Bendruomeninių vaikų globos namų padalinys | | | Socialinė globa 3 vaikams | |
| Algimanto Bandzos socialinių paslaugų namuose. | 20 858 eurai iš valstybėsbiudžeto lėšų | | Algimanto Bandzos socialinių paslaugų namuose | | | Socialinė globa 1 vaikui | |
|  | VšĮ Miežiškių bendruomeniniuose vaikų globos namuose. | 21 455 eurai iš savivaldybėsbiudžeto lėšų | | VšĮ Miežiškių bendruomeniniuose vaikų globos namuose | | | Socialinė globa 1 vaikui | |

**Paslaugų pirkimas ir finansavimas 2023–2024 metais iš savivaldybės, kitų rajonų ir valstybės globos įstaigų**

|  |  |  |  |  |  |
| --- | --- | --- | --- | --- | --- |
| Įstaigos pavadinimas | Gavėjų skaičius | Kaina asmenims su sunkia negalia, poreikis eurais | | Kaina asmenims be sunkios negalios,  poreikis eurais | |
|  | 2023/2024 | 2023 m. | 2024 m. | 2023 m. | 2024 m. |
| 1 | 2 | 3 | 4 | 5 | 6 |
| VšĮ Skuodo globos namų Bendruomeninių vaikų globos namų padalinys | 4/3 | - | - | 2 500 | 3 000 |
| VšĮ Skuodo globos namai | 40 | 1 610 | 1 725 | 1495 | 1 620 |
| VšĮ Ylakių globos namai | 30/35 | 1 550 | 1 550 | 1 350 | 1 350 |
| Macikų socialinės globos namai | 5/5 | 1 300 | 1 300 | 1 150 | 1 170 |
| Padvarių socialinės globos namai | 5/4 | 1 350 | 1 375 | 1 210 | 1 260 |
| Padvarių socialinės globos namų Grupinio gyvenimo padalinys | 1/1 | 1 440 | 1 470 | - | - |
| Dūseikių socialinės globos namai | 8/8 | 1 320 | 1 350 | 1 180 | 1 230 |
| Stonaičių socialinės globos namai | 3/3 | 1 140 | 1 310 | 1 140 | 1 180 |
| Specialieji socialinės globos namai „Tremtinių namai“ | 1/1 | 1 470 | 1530 | - | - |
| Jurdaičių socialinės globos namai | 1 | - | - | 1 180 | 1 200 |
| Viliaus Gaigalaičio globos namai | 1/1 | - | - | 1 292 | 1391 |
| VšĮ Deltuvos senelių globos namai | 1/1 | - | - | 1 300 | 1300 |
| VšĮ „Senjorų Eldoradas“ | 2/1 | 1 400 | 1 500 | - | - |
| VšĮ Senjorų namai „ Pušelė“ | /1 | - | **-** | - | 1 570 |
| Ventos socialinės globos namai | 5/4 | 1 450 | 1470 | 1330 | 1 350 |
| Ventos socialinės globos namai (grupinio gyvenimo namai) | 1 | - | - | 1 450 |  |
| VšĮ Miežiškių bendruomeniniai vaikų globos namai | 1 | - | - | 2 050 | 2300 |
| Algimanto Bandzos socialinių paslaugų namai | 1 | 1 890 | 1 970 | - | - |
| Rietavo socialinių paslaugų centro Grupinio gyvenimo namai | 1 | - | - | - | 1 640 |
| VšĮ „Akacijų užuovėja“ | 4/4 | 1 590 | 1 745 | - | - |
| VšĮ „Akacijų žiedai“ | 1 | 1 590 | 1 745 | - | - |
| Kaltinėnų parapijos senelių globos namai | 1 | - | - | 1 150 | 1 250 |
| VšĮ „Sveikatos metai“ | 1 | - | - | 1 300 | 1 500 |

**IV SKYRIUS**

**FINANSAVIMO PLANAS**

**10. Socialinių paslaugų finansavimo šaltiniai**

|  |  |  |  |  |  |
| --- | --- | --- | --- | --- | --- |
| Eil. Nr. | Socialinių paslaugų finansavimo šaltiniai | Pagal faktines išlaidas, eurais | | | Pagal  planines  išlaidas, eurais |
| 2021 m. | 2022 m. | 2023 m. | 2024 m. |
| 1 | 2 | 1 | 4 | 5 | 6 |
| 1. | Savivaldybės biudžeto išlaidos socialinėms paslaugoms | 1 242 262 | 1 469 398 | 1 520 682 | 1 530 500 |
|  | Palyginti su bendru savivaldybės biudžetu, proc. | 5,9 | 5,7 | 5,1 | 4,9 |
| 2. | LR valstybės biudžeto specialiosios tikslinės dotacijos, iš jų | 802 900 | 1 042803 | 1 401 677 | 1 437 900 |
| 2.1. | šeimų socialinei priežiūrai organizuoti | 249 000 | 368 500 | 416 900 | 448 900 |
| 2.2. | asmenų su sunkia negalia socialinei globai organizuoti | 553 900 | 674 303 | 984 777 | 989 000 |
| 3. | vaikų globos (rūpybos) išmokoms iš valstybės biudžeto lėšų | 67 066 | 64 126 | 101 693 | 162 240 |
| 4. | ES struktūrinių fondų lėšos ir valstybės biudžeto bendrojo finansavimo lėšos, Skuodo socialinių paslaugų šeimai centras, Skuodo krašto bendruomenė | 157 300 | 215 067 | 2 17 781 | 213 828 |
| 5. | Asmenų mokėjimas už socialines paslaugas | 54 204 | 64 982 | 73 200 | 86 300 |
| 6. | Kitos lėšos (NVO lėšos iš SADM ir kt. programų ) vaikų dienos socialinė priežiūra, asmeninė pagalba, socialinės reabilitacijos paslaugos | 75 909 | 152 521 | 158 265 | 156 476 |
|  | Iš viso | 2 439 641 | 3 008 897 | 3 473 298 | 3 587 244 |

**Socialinių paslaugų finansavimo šaltinių įvertinimas**

Pagrindiniai socialinių paslaugų teikimo Skuodo rajone 2024 metais finansavimo šaltiniai: savivaldybės biudžeto lėšos, valstybės specialiosios tikslinės dotacijos, valstybės biudžeto lėšos, Europos Sąjungos struktūrinių fondų lėšos. Bendra suma – 3 587 244 Eur.

Savivaldybės biudžeto lėšos savarankiškoms funkcijoms vykdyti – 42,7 proc., valstybės specialiųjų dotacijų lėšos – 40,1 proc., valstybės biudžeto lėšos – 2,4 proc., kiti finansiniai šaltiniai – 12,7 proc.

**11. Socialinių paslaugų finansavimo iš savivaldybės biudžeto būdai** (savarankiškos ir deleguotos lėšos)

|  |  |  |  |  |  |
| --- | --- | --- | --- | --- | --- |
| Eil. Nr. | Finansavimo būdai | Lėšos, eurais | | | |
| 2021 m. | 2022 m. | 2023 m. | Planinės 2024 m. |
| 1 | 2 | 3 | 4 | 5 | 6 |
| 1. | Tiesioginis socialinių paslaugų įstaigų finansavimas, iš jų | 1 8441 320 | 2 773 830 | 2 831 306 | 3 109 619 |
| 1.1. | savivaldybės pavaldumo įstaigoms  (VšĮ Ylakių globos namams, Barstyčių vaikų globos namams (iki 2023-01-02), Skuodo socialinių paslaugų šeimai centrui) | 1 201 201 | 1 201 201 | 1 899 304 | 2 223 588 |
| 1.2. | valstybės socialinių paslaugų įstaigoms pagal lėšų kompensavimo sutartis | 167 613 | 212 116 | 223 019 | 231 619 |
| 1.3. | nevyriausybinių organizacijų įstaigoms pagal lėšų kompensavimo sutartis (VšĮ Skuodo globos namams, VšĮ Skuodo globos namų Bendruomeninių vaikų globos namų padaliniui), kitų rajonų globos įstaigoms | 472 506 | 563 666 | 708 983 | 654 412 |
| 2. | Savivaldybės biudžeto lėšos, skirtos nevyriausybinėms asmenų su negalia organizacijoms socialinės reabilitacijos paslaugoms finansuoti | 19 152 | 20 402 | 16 133 | 30 199 |
| 3. | Finansavimas vykdant (neįgaliųjų socialinės integracijos – būsto pritaikymas programą | 6 400 | 10 000 | 16 300 | 26 300 |
|  | Iš viso | 1866 872 | 2 804 232 | 2 863 739 | 3 166 118 |

**12. Lėšos, reikalingos žmogiškųjų išteklių plėtrai**

2023 metais ypač padidėjo senyvo amžiaus asmenų ir suaugusių asmenų su negalia, poreikis socialinės priežiūros (pagalbos į namus) paslaugoms gauti. Siekiant apsaugoti labiausiai pažeidžiamą visuomenės dalį, lėšos socialinėms paslaugoms teikti bei socialinių darbuotojų etatams finansuoti turėtų būti didinamos. Siekiant efektyvinti socialinių paslaugų organizavimą, būtina investuoti į specialistų kvalifikacijos kėlimą. Įvertinus socialinių darbuotojų poreikį ir jų esamą kvalifikaciją, tikslinga ir 2024 metais sudaryti sąlygas tolimesniam jų profesiniam tobulėjimui.

Skuodo rajono gyventojams, socialines paslaugas teikiančių įstaigų duomenimis, 2024 metais darbuotojų ir socialinių darbuotojų padėjėjų kvalifikacijai kelti planuojama skirti 10 000 eurų.

**13. Savivaldybės finansinių galimybių palyginimas su numatytų priemonių finansavimu**

Savivaldybėje socialinės paslaugos yra tęstinės, finansavimas socialinėms paslaugoms nenutrūksta keičiantis kalendoriniams metams. Toliau bus tęsiamos ir esant poreikiui plečiamos prioritetinės nestacionarios paslaugos asmenims su negalia, senyvo amžiaus asmenims, šeimoms ir vaikams.

Bus siekiama intensyvesnio įvairių institucijų (sveikatos priežiūros, švietimo, mokymo įstaigų, vaiko teisių apsaugos ir kitų institucijų) bendradarbiavimo, užtikrinant teikiamų socialinių paslaugų kokybę ir prieinamumą.

**13.1. Savivaldybės organizuojamų paslaugų įvertinimas**

Lyginant su ankstesniais metais, savivaldybės gyventojų poreikiai socialinėms paslaugoms tenkinami geriau, teikiamos kokybiškesnės socialinės paslaugos, išaugo paslaugų įvairovė. Skuodo rajono savivaldybėje kuriamas gyventojų poreikius atitinkantis socialinių paslaugų tinklas, siekiama paslaugas organizuoti visų socialinių grupių asmenims. Socialinių paslaugų tinklo plėtra orientuota į socialinių paslaugų teikimą bendruomenėje ir šeimoje, užtikrinamas jau teikiamų socialinių paslaugų tęstinumas. Sukurta globėjų (rūpintojų) paieškos sistema, teikiama pagalba globėjams (rūpintojams), budintiems globotojams, įtėviams ar besirengiantiems jais tapti, palaipsniui pereinama nuo institucinės vaiko globos prie socialinės globos šeimoje. Paslaugos tėvų globos netekusiems vaikams teikiamos bendruomeniniuose vaikų globos namuose. Stiprinamas darbas su socialinę riziką patiriančiomis šeimomis ir jose augančiais vaikais, kitais socialinę riziką patiriančiais asmenimis. Užtikrinama Vaikų dienos centrų veikla. Skatinamas kokybiškų socialinių paslaugų teikimas asmenims su negalia ir senyvo amžiaus asmenims, gerinama socialinių paslaugų infrastruktūra, didinama socialines paslaugas teikiančių darbuotojų profesinė kompetencija.

Daugeliui paslaugų gavėjų užtikrinamos kokybiškos socialinės paslaugos. Labai mažai paslaugų teikiama vaikams su negalia ir jų šeimoms, tačiau, atsiradus tokių paslaugų poreikiui, Savivaldybė ieškotų galimybių teikti jiems socialines paslaugas.

Pažymėtina, kad į socialinių paslaugų teikimą vis aktyviau įsitraukia rajone veikiančios nevyriausybinės organizacijos, tačiau bendruomenių iniciatyvos dar labai trūksta.

Skuodo rajone, kaip ir visoje Lietuvoje, mažėja gimstamumas, tebevyksta migracija, didėja pensinio amžiaus gyventojų, todėl kasmet didėja ilgalaikės socialinės globos paslaugų poreikis.

Toliau bus skiriamas didelis dėmesys teikiamoms socialinės priežiūros (pagalbos į namus) ir dienos socialinės globos asmens namuose paslaugoms ir jų kokybei: šios paslaugos sudaro galimybę asmenims su negalia kuo ilgiau gyventi savo namuose, savoje aplinkoje.

Stiprinti pagalbą socialinę riziką patiriančioms šeimoms ir juose augantiems vaikams.

Skuodo socialinių paslaugų šeimai centro patalpose nėra pritaikytų patalpų Intensyvios krizių įveikimo pagalbos ir laikino apgyvendinimo paslaugoms vienišoms bei socialiai pažeistoms mamoms su vaikais, nėščioms moterims, neturinčioms nuolatinės gyvenamosios vietos, ar nuolat smurtą patiriančioms moterims, kurios dėl savo gebėjimų stokos ar sveikatos problemų negali savarankiškai pasirūpinti vaikais, šios paslaugos perkamos pagal sudarytą sutartį iš Kretingos socialinių paslaugų centro.

Palydėjimo paslaugai teikti jaunuoliams su laikinu apgyvendinimu (jeigu reikalinga), likusiems be tėvų globos vaikams (nuo 16 metų), kuriems teikiama globa (rūpyba) socialinės globos įstaigoje, socialinę riziką patiriantiems vaikams (nuo 16 m.), vaikams (nuo 16 metų), kurie gyvena socialinę riziką patiriančiose šeimose, ar sulaukusiems pilnametystės asmenims (iki 24 metų), kuriems buvo teikta socialinė globa (rūpyba) institucijoje ar kurie gyveno socialinę riziką patiriančioje šeimoje, Skuodo socialinių paslaugų šeimai centras pagal nuomos sutartį nuomoja dviejų kambarių butą jaunuolių apgyvendinimui.

2024 metais didės paslaugų teikimas visoms šeimoms (asmenims), kad būtų išvengta galimų socialinių problemų ir socialinės rizikos atsiradimo.

**V SKYRIUS**

**PLĖTROS VIZIJA IR PROGNOZĖ**

**14. Socialinių paslaugų plėtros vizija**

Socialinių paslaugų plėtrą, infrastruktūros pokyčius nulemia valstybės vykdoma politika, priimti teisės aktai.

Lietuvos Respublikos Vyriausybės 2021 m. lapkričio 10 d. nutarimu Nr. 931 patvirtintoje 2021–2030 metų plėtros programos valdytojos LR socialinės apsaugos ir darbo ministerijos (toliau – Ministerija) Socialinės sutelkties plėtros programoje įtvirtintoje pažangos priemonėje „Sumažinti pažeidžiamų visuomenės grupių gerovės teritorinius skirtumus“ numatytas uždavinys „Didinti asmenų su negalia ir jų šeimų, senyvo amžiaus žmonių bei kitų pažeidžiamų ir socialinėje atskirtyje esančių grupių gerovę“. Būtinoji sąlyga šiam uždaviniui įgyvendinti – patvirtintose regionų plėtros planų priemonėse numatytos veiklos, skirtos institucinės globos pertvarkai įgyvendinti, iki 2022 m. liepos 1 d. parengti ir suderinti su Ministerija regioniniai socialinių paslaugų ir socialinių paslaugų infrastruktūros, reikalingos institucinės globos pertvarkai įgyvendinti, žemėlapiai. Tai – pagrindas naujam ES finansinio laikotarpio programavimui, kuris bus skirtas perėjimui nuo institucinės globos prie šeimoje ir bendruomenėje teikiamų paslaugų.

Skuodo rajono savivaldybė parengė ir pateikė Klaipėdos regiono plėtros tarybai Perėjimo nuo institucinės globos prie šeimoje ir bendruomenėje teikiamų bendruomeninių paslaugų žemėlapį, kuriame įvardintos Skuodo rajono savivaldybėje trūkstamos socialinės paslaugos asmenims su proto ir (ar) psichikos negalia, kurių teikimas ir plėtra planuojamas įgyvendinti iki 2030 m.:

4 apsaugotų būstų įkūrimas.

Nuo 2030 metų suaugusiems asmenims su negalia ilgalaikės socialinės globos paslaugos negalės būti pradedama naujai teikti valstybinėse socialinės globos įstaigose suaugusiems asmenims su negalia, išskyrus specializuotus slaugos ir socialinės globos namus.

Būtinas socialinių paslaugų teikėjų tinklo plėtimas, įtraukiant nevyriausybines organizacijas, bendruomenes į socialinių paslaugų plėtrą ir teikimą.

**15. Prognozuojamos socialinės paslaugos**

Teikti kokybiškas socialines paslaugas, sudaryti žmogaus orumo nežeminančias gyvenimo sąlygas ir padėti integruotis į visuomenę, kai asmuo dėl amžiaus, negalios, skurdo ar kitų priežasčių pats nepajėgus to padaryti. Efektyvinti bei plėsti socialines paslaugas atsižvelgiant į paslaugų gavėjų poreikius.

Skatinti laikino atokvėpio paslaugas vaikams su negalia, suaugusiems asmenims su negalia ir senyvo amžiaus asmenims. Laikino atokvėpio paslauga – trumpalaikio pobūdžio specialiosios socialinės priežiūros arba socialinės globos paslaugos.

Gerinti teikiamų paslaugų kokybę – šeimoms, patiriančioms socialinę riziką, ir jose gyvenantiems vaikams.

Vaikų dienos socialinės priežiūros paslaugų plėtojimas ir materialinės bazės stiprinimas.

Prevencinių paslaugų, kompleksinių paslaugų šeimai teikimas – Skuodo rajono bendruomeniniuose šeimos namuose.

Socialinės reabilitacijos paslaugų neįgaliesiems bendruomenėje užtikrinimas.

Tėvų globos netekusiems vaikams – vaikų įvaikinimo šeimose skatinimas, globėjų, budinčių globotojų paieška ir mokymas.

Socialinės priežiūros (pagalbos į namus) paslaugų teikimas ir teikiamų paslaugų kokybės gerinimas pagyvenusiems asmenims bei asmenims su negalia.

Dienos socialinė globa neįgaliems suaugusiesiems asmenims su proto negalia institucijoje.

Vykdomas projektas „Integralios pagalbos teikimas ir plėtra Lietuvos savivaldybėse“. Globojamiems asmenims sudarytos sąlygos kiek įmanoma ilgiau likti gyventi savo namuose ir gauti reikiamą pagalbą, aukštesnės kokybės integruotas paslaugas, konsultavimo paslaugas šeimos nariams, prižiūrintiems neįgalius darbingo amžiaus asmenis ar senyvo amžiaus asmenis.

Centras kartu su partneriu VšĮ Mokymai visuomenei ir personalui nuo 2022 m. įgyvendina projektą „Gerovės konsultantų modelio įdiegimas Skuodo rajono savivaldybėje“ pagal 2014–2021 metų Europos ekonominės erdvės finansinio mechanizmo programos „Sveikata“ atviro kvietimo „Gerovės konsultantų modelio įdiegimas“ reikalavimus.Gyventojai nemokamai gali kreiptis į gerovės konsultantus, kurie teikia žemo intensyvumo emocinio konsultavimo paslaugas, kurios prieinamos asmenims, susiduriantiems su lengvais emociniais sunkumais, siekiant pagerinti jų būklę ir užkirsti kelią galimam psichoemocinės būklės blogėjimui, bei psichikos sutrikimų vystymuisi. Paslauga teikiama vaikams nuo 16 ir suaugusiems, kuriems pasireiškia lengvi streso, nemigos, nerimo, depresijos bei psichologinės adaptacijos problemos požymiai.

Ilgalaikės (trumpalaikės) socialinės globos paslaugų senyvo amžiaus asmenims ir asmenims su negalia institucijose užtikrinimas.

Akredituotų NVO teikiamų socialinės reabilitacijos paslaugų neįgaliesiems bendruomenėje kokybės gerinimas.

Didės paslaugų, teikiamų šeimai ir vaikui skaičius, gerės jų kokybė. Pagrindiniais socialinių paslaugų gavėjais išlieka asmenys su negalia, senyvo amžiaus asmenys, socialinę riziką patiriančios šeimos ir jose gyvenantys vaikai, suaugę, socialinę riziką patiriantys asmenys, tėvų globos netekę vaikai ir kiti asmenys, kuriems reikalinga pagalba.

**16. Savivaldybės biudžeto augimo perspektyva ir numatomas pokytis**

Savivaldybės biudžete savarankiškoms funkcijoms vykdyti kasmet skiriama daugiau lėšų socialinėms paslaugoms teikti. Socialinės rizikos šeimoms ir asmenims su sunkia negalia lėšos iš Valstybės biudžeto planuojamos kasmet, pagal nustatytą metodiką. Socialinių paslaugų plėtra, atsižvelgiant į Valstybės vykdomą socialinę politiką dėl socialinės globos įstaigų pertvarkos, turi nulemti paslaugų plėtrą bendruomenėse ir nevyriausybinėse organizacijose, todėl didesnis dėmesys bus skiriamas bendruomeninių paslaugų plėtrai.

**17. Išteklių prognozė ateinantiems 3 metams**

Per ateinančius trejus metus savivaldybėje numatoma gerinti teikiamų socialinių paslaugų kokybę ir prieinamumą. 2023 metais pradėtas rengti techninis projektas „Pastato renovavimas ir pritaikymas intensyvių krizių įveikimo su apgyvendinimu paslaugoms teikti Skuodo rajono savivaldybėje“. Projektą planuojama įgyvendinti pagal Klaipėdos regiono 2021–2030 metų plėtros plano uždavinį „Krizių ir specializuotos pagalbos centrai“ (vaikams šeimoms / šeimoms, nusikaltimų aukoms). Šiuo metu Centras teikia intensyvių krizių įveikimo paslaugą krizinėse situacijose atsidūrusiems asmenims. Ši paslauga teikiama be apgyvendinimo, nes nėra tam tinkamų patalpų. Norint teikti kokybiškas intensyvios krizių įveikimo paslaugas krizinėse situacijose esantiems asmenims, būtina paslaugų plėtra. Įgyvendinant projektą planuojama rekonstruoti Šatrijos g. 3, Skuodo mieste (buvusios ligoninės dirbtuvės) esantį pastatą, pritaikant patalpas krizių centro veiklai. Šiame pastate bus įrengti 2 apgyvendinimo kambariai palydimosios paslaugos jaunuoliams, du dviviečiai kambariai mamoms / tėvams, išgyvenantiems krizinį atvejį, smurto aukoms (moterims) 2 kambariai, smurto aukoms (vyrams) vienas kambarys. Bus įrengtas terapinis kabinetas, kambarys skirtas privatiems susitikimams, pritaikytos sanitarinės patalpos ir kitos neišvardintos patalpos numatytos vadovaujantis higienos normų reikalavimais. Projektas bus finansuojamas ES struktūrinių fondų lėšomis. Planuojamas finansavimo intensyvumas – 85 proc. Kita dalis, 15 proc. tinkamų, taip pat išlaidos, kurių nepadengia projektui skiriamo finansavimo lėšos, ir netinkamų finansuoti projekto išlaidų dalis turės būti finansuota Skuodo rajono savivaldybės biudžeto lėšomis. Bendra projekto suma 1 153 159 Eur.

Lėšų poreikis per ateinančius 3 metus planuojama didės, plėsis teikiamų paslaugų mastas, kasmet didėja socialinės globos kainos, paslaugų gavėjų skaičius, didėja socialinių paslaugų srities darbuotojų darbo užmokestis.

**18. Valstybės įstaigose teikiamos socialinės paslaugos, jų rūšys ir prognozuojamas mastas**

| Eil. Nr. | Socialinių paslaugų rūšys pagal žmonių socialines grupes | Socialinės globos įstaiga | Mastas  (vietų sk.) |
| --- | --- | --- | --- |
| 1. | Ilgalaikė socialinė globa asmenims su psichine negalia | Socialinės globos namai | 3 |

**VI SKYRIUS**

**PLANO ĮGYVENDINIMO PRIEŽIŪRA**

**19. Socialinių paslaugų plano įgyvendinimo priežiūros vykdytojai**

Skuodo rajono 2024 metų socialinių paslaugų plano įgyvendinimą prižiūrės Skuodo rajono savivaldybės administracijos Socialinės paramos skyrius, atsakingas už socialinių paslaugų organizavimą ir administravimą, kartu su socialinių paslaugų įstaigų ir organizacijų atsakingais asmenimis.

**20**. **Socialinių paslaugų plano įgyvendinimo priežiūros etapai ir įvertinimo rezultatai**

Socialinių paslaugų plano įgyvendinimo peržiūra organizuojama pabaigus kalendoriniams metams. Plano vertinimo rezultatus aptarti pasibaigus metams su socialinių paslaugų įstaigų vadovais, asmenimis, atsakingais už plano rengimą, vertinimą ir priežiūrą. Vertinimo metu aptariamos plano įgyvendinimui, laukiamų rezultatų pasiekimui iškilusios kliūtys, ieškoma būdų toms kliūtims pašalinti, rengiamas ir planuojamas 2025 metų socialinių paslaugų planas.

**21. Pasiektų rezultatų, tikslų ir uždavinių analizė, planuotų vykdyti priemonių efektyvumas**

Savivaldybės 2024 metų socialinių paslaugų plano ir jo priemonių tikslingumas bus vertinamas atsižvelgiant į kylančias aplinkybes ir veiksmus, turinčius ar galinčius turėti įtakos planui įgyvendinti ir tikslams pasiekti, analizuojama, ar pasiekti laukiami rezultatai, tikslai ir uždaviniai.

Savivaldybės 2024 metų socialinių paslaugų plano įgyvendinimo priežiūra bus derinama su bendra Savivaldybės strateginio plano stebėsena.

\_\_\_\_\_\_\_\_\_\_\_\_\_\_\_\_\_\_\_\_

Rasa Noreikienė, tel. (8 440) 73 985

Jadvyga Kažienė, tel. (8 440) 45 875

Julijana Škimelienė, tel. (8 440) 45 581