**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2015 M. BIRŽELIO 26 D. SPRENDIMO NR. T9-131 „DĖL NEGYVENAMŲJŲ PATALPŲ PERDAVIMO NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS“ PAKEITIMO**

2024 m. kovo 19 d. Nr. T10-54

Skuodas

**1. Parengto sprendimo projekto tikslas ir uždaviniai.**

Nacionalinė žemės tarnyba prie Aplinkos ministerijos 2024-03-04 raštu Nr. 1SD-5670-(4.2.7 E) „Dėl patalpų panaudos Skuode“ pateikė prašymą grąžinti dalį (3 kabinetus, 48,26 kv. m) pagal 2015-07-08 Negyvenamųjų patalpų panaudos sutartį Nr. (4.1.8)-R5-393/1DPS-2326-(4.27) perduotų patalpų, esančių Savivaldybės administracinio pastato 3 aukšte (adresu: Vilniaus g. 13, Skuodas). Patalpos Nacionalinei žemės tarnybai pagal panaudą perduotos 2015 m. birželio 26 d. Skuodo rajono savivaldybės tarybos sprendimu Nr. T9-131 „Dėl negyvenamųjų patalpų perdavimo Nacionalinei žemės tarnybai prie Žemės ūkio ministerijos“. Pasikeitus perduotų patalpų plotui bei Nacionalinės žemės tarnybos pavaldumui reikalinga pakeisti minėtą Tarybos sprendimą.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatyme numatyta Savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas. Lietuvos Respublikos valstybės ir savivaldybių turto valdymo, naudojimo ir disponavimo juo įstatyme numatyta, kad sprendimą dėl savivaldybės turto perdavimo pagal panaudos sutartį priima savivaldybės taryba ar jos įgaliota institucija.

**3.** **Laukiami rezultatai.**

Priėmus sprendimą pagal Nacionalinės žemės tarnybos pateiktą prašymą bus patikslinta informacija apie Nacionalinei žemės tarnybai perduotas patalpas, reikalinga panaudos sutarties pakeitimui, sudarytos tinkamos sąlygos Aplinkos ministerijos funkcijoms vykdyti savivaldybės teritorijoje.

**4.** **Lėšų poreikis sprendimui įgyvendinti ir jų šaltiniai.**

Sprendimo įgyvendinimui piniginės lėšos nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valymo skyriaus vedėjas Vygintas Pitrėnas.