**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL kitos paskirties VALSTYBINĖS ŽEMĖS SKLYPO (unikalus nr. 4400-5219-1952), esančiO pievų g. 44, skuodo mieste, DALIES NUOMOS**

2024 m. kovo 19 d. Nr. T10-56

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Naudojamų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, 29, 39 ir 45 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.8 papunkčiu ir atsižvelgdama į 2024 m. vasario 22 d. G. R. prašymą, Skuodo rajono savivaldybės taryba nusprendžia:

1. Išnuomoti be aukciono 44 metų laikotarpiui G. R. 145 kv. m ploto žemės sklypo dalį, esančią 5255 kv. m ploto kitos paskirties valstybinės žemės sklype Pievų g. 44, Skuodo mieste (kadastro Nr. 7550/0005:442, unikalus Nr. 4400-5219-1952), nuomos terminas apskaičiuojamas vadovaujantis Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, ir Statybos techniniu reglamentu STR 1.12.06:2002 ,,Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymu Nr. 565 ,,Statinio naudojimo paskirtis ir gyvavimo trukmė“, pagal valstybinės žemės nuomos sutarties projekte (pridedama) nurodytas sąlygas.

2. Nustatyti 145 kv. m. ploto žemės sklypo dalies, esančios 5255 kv. m. ploto kitos paskirties valstybinės žemės sklype Pievų g. 44, Skuodo mieste (kadastro Nr. 7550/0005:442, unikalus Nr. 4400-5219-1952), vidutinę rinkos vertę, apskaičiuotą pagal taikytus žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2023 m. gruodžio 21 d. įsakymu Nr. 1P-667-(1.3 E.) ,,Dėl masinio žemės vertinimo dokumentų patvirtinimo“ – 557 (penkis šimtus penkiasdešimt septynis) Eur.

3. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodyto žemės sklypo nuomos sutartį ir visus kitus dokumentus, susijusius su šiuo pavedimu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Jolanta Juškienė, tel. (8 440) 44 868