**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS sprendimų dėl sandoriu nustatomų servitutų patikėjimo teise valdomuose valstybinės žemės sklypuose nustatymo priėmimo taisyklių patvirtinimo**

2024 m. kovo 19 d. Nr. T10-58

Skuodas

**1. Parengto sprendimo projekto tikslas ir uždaviniai.**

Sprendimo tikslas – patvirtinti Skuodo rajono savivaldybės sprendimų dėl sandoriu nustatomų servitutų patikėjimo teise valdomuose valstybinės žemės sklypuose nustatymo priėmimo taisykles.

**2. Siūlomos teisinio reguliavimo nuostatos.**

Lietuvos Respublikos civilinio kodekso 4.124 straipsnio 1 dalis ir 4.125 straipsnis, Lietuvos Respublikos žemės įstatymo 7 straipsnio 1 dalies 2 punktas, 22 straipsnio 10 dalies 1 punktas, 34 straipsnio 1 dalis, Lietuvos Respublikos vietos savivaldos įstatymo 15 straipsnio 2 dalies 20 punktas.

**3. Laukiami rezultatai**.

Servituto nustatymas žemės sklypui yra aktualus daugeliui nekilnojamųjų daiktų savininkų. Teisė į svetimą nekilnojamąjį daiktą suteikiama naudotis tuo svetimu daiktu (tarnaujančiu), arba to daikto savininko teisės naudotis daiktu apribojimas, siekiant užtikrinti daikto, dėl kurio nustatomas servitutas (viešpataujančiojo daikto), tinkamą naudojimą.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė