**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS ATSTOVŲ SIŪLYMO Į KLAIPĖDOS TERITORINĖS LIGONIŲ KASOS TAIKINIMO KOMISIJOS RINKIMUS**

2024 m. kovo 19 d. Nr. T10-59

Skuodas

**1. Parengto sprendimo projekto tikslas ir uždaviniai.**

Rengiamo projekto tikslas – deleguoti asmenis ketverių metų kadencijai į Klaipėdos teritorinės ligonių kasos taikinimo komisiją (toliau – TLK).

**2. Siūlomos teisinio reguliavimo nuostatos.**

TLK taikinimo komisija sprendžia ginčus tarp draudžiamųjų, sveikatos priežiūros įstaigų, vaistinių ir teritorinės ligonių kasos dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų apmokėjimo ir sveikatos priežiūros sutarčių vykdymo. TLK taikinimo komisija renkama ketveriems metams, į ją įeina keturi nariai:

* vienas TLK atstovas (TLK atstovą stebėtojų tarybos pirmininkui pasiūlo TLK direktorius);
* vienas TLK veiklos zonos asmens sveikatos priežiūros įstaigų atstovas;
* vienas TLK veiklos zonos savivaldybės tarybos narys – visuomenės atstovas;
* vienas TLK veiklos zonos pacientų asociacijos atstovas.

Klaipėdos teritorinė ligonių kasa prašo pateikti asmenis į TLK komisiją.

**3. Laukiami rezultatai.**

TLK Stebėtojų tarybos pirmojo posėdžio metu iš visų Klaipėdos regiono pasiūlytų atstovų išrinks ir patvirtins TLK.

**4. Lėšų poreikis sprendimui įgyvendinti ir jų šaltiniai.**

Poreikio nebus.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, laikinai pavaduojanti savivaldybės gydytoją (vyriausiąjį specialistą), Edita Jautakienė.