**SKUODO RAJONO SAVIVALDYBĖS TARYBA**

**SPRENDIMAS**

**DĖL SKUODO RAJONO SAVIVALDYBĖS ATSTOVŲ SIŪLYMO Į KLAIPĖDOS TERITORINĖS LIGONIŲ KASOS TAIKINIMO KOMISIJOS RINKIMUS**

2024 m. kovo 19 d. Nr. T10-59

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos draudimo įstatymo 35 straipsnio 2 dalies 1 punktu bei atsižvelgdama į Klaipėdos teritorinės ligonių kasos 2024 m. kovo 7 d. raštą Nr. A1-2307 „Dėl kandidatų į Klaipėdos teritorinės ligonių kasos taikinimo komisiją pateikimo“ ir į VšĮ Skuodo pirminės sveikatos priežiūros centro 2024 m. kovo 13 d. raštą Nr. R3-110 „Dėl kandidatų į Klaipėdos TLK taikinimo komisiją pateikimą“, Skuodo rajono savivaldybės taryba nusprendžia:

1. Siūlyti į Klaipėdos teritorinės ligonių kasos taikinimo komisijos rinkimus šiuos atstovus:

1.1. Tomą Kinčių – Skuodo rajono savivaldybės tarybos narį, visuomenės atstovą;

1.2. Žilviną Nekrošių – viešosios įstaigos Skuodo pirminės sveikatos priežiūros centro šeimos gydytoją, sveikatos priežiūros įstaigų atstovą.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Edita Jautakienė, tel. (8 440) 73 938