**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SVEIKATOS CENTRO SUDĖTYJE TEIKIAMŲ SVEIKATOS PRIEŽIŪROS PASLAUGŲ INFRASTRUKTŪROS MODERNIZAVIMAS“ RENGIMUI IR FINANSAVIMUI**

2024 m. kovo 19 d. Nr. T10-60

Skuodas

**1. Parengto sprendimo projekto tikslas ir uždaviniai.**

Rengiamo projekto tikslas – pritarti projekto „Sveikatos centro sudėtyje teikiamų sveikatos priežiūros paslaugų infrastruktūros modernizavimas“rengimui ir finansavimui pagal 2022–2030 metų sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ projektų finansavimo sąlygų aprašą Nr. 19, patvirtintą 2023 m. spalio 4 d. Lietuvos Respublikos sveikatos apsaugos ministro įsakymu Nr. V-1052 „Dėl Lietuvos Respublikos sveikatos apsaugos ministro 2022 m. gegužės 20 d. įsakymo Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“ pakeitimo“. Projekto pareiškėjas – Skuodo rajono savivaldybės administracija, partneriai – VšĮ Skuodo pirminės sveikatos priežiūros centras, VšĮ Mosėdžio pirminės sveikatos priežiūros centras, VšĮ Respublikinės Klaipėdos ligoninės Skuodo ligoninės filialas, UAB „Baltic Medics“, VšĮ Klaipėdos vaikų ligoninė, VšĮ Regioninė Mažeikių ligoninė, UAB „Echomeda“, UAB Psichikos ir psichoterapijos centras.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis, viena savivaldybės funkcijų yra visuomenės sveikatos priežiūra, prie kurios įgyvendinimo prisidės rengiamas projektas.

VšĮ Centrinės projektų valdymo agentūros kvietimas Nr. 09-022-P „Sveikatos centro sudėtyje teikiamų sveikatos priežiūros paslaugų infrastruktūros modernizavimas“.

**3. Laukiami rezultatai.**

Asmens sveikatos priežiūros paslaugų prieinamumas, medicininės įrangos įsigijimas leis gyventojams teikti saugias sveikatos priežiūros paslaugas.

**4. Lėšų poreikis sprendimui įgyvendinti ir jų šaltiniai.**

Lietuvos Respublikos sveikatos apsaugos ministro 2023 m. rugpjūčio 1 d. įsakymu Nr. V-879 „Dėl Regioniniu bendradarbiavimo modeliu pagrįsto asmens sveikatos priežiūros įstaigų modernizavimo plano patvirtinimo“ buvo patvirtintas Regioniniu bendradarbiavimo modeliu pagrįstas asmens sveikatos priežiūros įstaigų modernizavimo planas. Jame numatytos lėšos sveikatos centrui priskiriamoms sveikatos priežiūros paslaugoms teikti (reikiamai infrastruktūrai modernizuoti).

|  |  |  |  |  |  |  |  |
| --- | --- | --- | --- | --- | --- | --- | --- |
| **Savivaldybė** | **Pirminė ambulatorinė asmens sveikatos priežiūra, eurai** | | | **Antrinio lygio ambulatorinė specializuota asmens sveikatos priežiūra,** **ambulatorinė chirurgija, dienos chirurgija, dienos stacionaras, skubioji pagalba, eurai** | | | **Bendra savivaldybei skiriama suma, eurai** |
| **Bazinė lėšų dalis, eurai** | **Papildoma lėšų dalis, eurai** | **Iš viso** | **Bazinė lėšų dalis, eurai** | **Papildoma lėšų dalis, eurai** | **Iš viso** |
| 1 | 2 | 3 | 4 | 5 | 6 | 7 | 8 |
| Skuodo rajono | 168 393 | - | 168 393 | 698 286 | - | 698 286 | 866 679 |

Lėšos pirminėms ambulatorinėms asmens sveikatos priežiūros įstaigoms (t. y. VšĮ Skuodo PSPC ir VšĮ Mosėdžio PSPC) buvo skirstomos, atsižvelgiant į prisirašiusių asmenų skaičių bei numatomus vykdyti pokyčius.

# Kvietime „Sveikatos centro sudėtyje teikiamų sveikatos priežiūros paslaugų infrastruktūros modernizavimas“ skelbimo Nr. 09-022-P numatytos veiklos:

Veiklos Nr. 11-002-02-11-01-06-04 *Sveikatos centro pirminės ambulatorinės asmens sveikatos priežiūros paslaugoms teikti reikiamos infrastruktūros modernizavimas, Vidurio ir vakarų Lietuvos regionas, Skuodo rajono savivaldybei skirta* 168 393 Eur.

Veiklos Nr. 11-002-02-11-01-06-05 *Sveikatos centro antrinio lygio ambulatorinės specializuotos asmens sveikatos priežiūros, ambulatorinės chirurgijos, dienos chirurgijos, dienos stacionaro bei skubiosios medicinos pagalbos paslaugoms teikti reikiamos infrastruktūros modernizavimas, Vidurio ir vakarų Lietuvos regionas, Skuodo rajono savivaldybei skirta* 698 286 Eur.

Planuojama bendra projekto vertė – 866 679,00 Eur.Projektą planuojama finansuoti Europos Sąjungos struktūrinių fondų lėšomis – 100 proc.

**PASTABA.** Antrinio lygio bazinė lėšų dalis esant pagrįstam poreikiui, kuris pagrindžiamas PĮP ar investicijų projekte (jei taikoma), gali būti perskirstoma tarp pirminės ambulatorinės asmens sveikatos priežiūros infrastruktūros modernizavimo ir antrinio lygio ambulatorinės specializuotos asmens sveikatos priežiūros, ambulatorinės chirurgijos, dienos chirurgijos, dienos stacionaro, skubiosios pagalbos infrastruktūros modernizavimo veiklų.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, laikinai pavaduojanti savivaldybės gydytoją (vyriausiąjį specialistą), Edita Jautakienė.