**SKUODO RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTO „SVEIKATOS CENTRO SUDĖTYJE TEIKIAMŲ SVEIKATOS PRIEŽIŪROS PASLAUGŲ INFRASTRUKTŪROS MODERNIZAVIMAS“ RENGIMUI IR FINANSAVIMUI**

2024 m. kovo 19 d. Nr. T10-60

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašu, patvirtintu Lietuvos Respublikos sveikatos apsaugos ministro 2022 m. gegužės 20 d. įsakymu Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“, ir atsižvelgdama į VšĮ Centrinės projektų valdymo agentūros kvietimą Nr. 09-022-P „Sveikatos centro sudėtyje teikiamų sveikatos priežiūros paslaugų infrastruktūros modernizavimas“, į sveikatos centro priežiūros įstaigų, sutikusių dalyvauti Skuodo rajono savivaldybės sveikatos centro veikloje, posėdžio 2023 m. lapkričio 14 d. protokolą Nr. A3-131, Skuodo rajono savivaldybės taryba nusprendžia:

1. Pritarti projekto „Sveikatos centro sudėtyje teikiamų sveikatos priežiūros paslaugų infrastruktūros modernizavimas“ (toliau – projektas) rengimui ir Skuodo rajono savivaldybės administracijos dalyvavimui projekte pareiškėjos teisėmis.

2. Sutikti, kad projekte partnerio teisėmis dalyvautų:

2.1. Klaipėdos rajono savivaldybės visuomenės sveikatos biuras;

2.2. VšĮ Skuodo pirminės sveikatos priežiūros centras;

2.3. VšĮ Mosėdžio pirminės sveikatos priežiūros centras;

2.4. UAB „Baltic Medics“;

2.5. UAB „Echomeda“;

2.6. VšĮ Respublikinė Klaipėdos ligoninė;

2.7. VšĮ Klaipėdos vaikų ligoninė;

2.8. VšĮ Regioninė Mažeikių ligoninė;

2.9. UAB Skuodo psichikos sveikatos ir psichoterapijos centras.

3. Finansuoti išlaidas, kurių nepadengia projektui skiriamos finansavimo lėšos, ir netinkamas finansuoti projekto išlaidas.

4. Įgalioti Skuodo rajono savivaldybės administracijos direktorę Levutę Staniuvienę pasirašyti partnerystės sutartį ir su jos vykdymu susijusius dokumentus, organizuoti ir užtikrinti sutartyje numatytų įsipareigojimų vykdymą.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Edita Jautakienė, tel. (8 440) 73 938