**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GRUODŽIO 21 D. SPRENDIMO NR. T9-227 „DĖL SKUODO RAJONO SAVIVALDYBĖS 2024–2026 METŲ STRATEGINIO VEIKLOS PLANO PATVIRTINIMO“ PAKEITIMO**

2024 m. kovo 19 d. Nr. T10-61

Skuodas

**1. Parengto sprendimo projekto tikslas ir uždaviniai.**

Patvirtinti pakoreguotą Skuodo rajono savivaldybės 2024–2026 metų strateginį veiklos planą.

**2. Siūlomos teisinio reguliavimo nuostatos.**

Vietos savivaldos įstatymo 15 straipsnio 2 dalies 30 punkte numatyta, kad savivaldybės strateginius dokumentus, taip pat ir strateginį veiklos planą, tvirtina Savivaldybės taryba.

Visi strateginių dokumentų pakeitimai privalo būti suderinti su Savivaldybės tarybos Kolegija.

Skuodo rajono savivaldybės strateginio planavimo organizavimo tvarkos aprašo, patvirtinto Skuodo rajono savivaldybės tarybos 2023 m. rugpjūčio 24 d. sprendimu Nr. T9-155, 24 punkte numatyta, kad strateginis veiklos planas gali būti keičiamas, kai reikia koreguoti ar įtraukti naujas pažangos ar tęstinės veiklos priemones.

Šio keitimo metu planuojama įtraukti tris naujas pažangos priemones:

2.2.1.11. priemonė. Projekto „Mobilių komandų teikiamų paslaugų kokybės ir prieinamumo gerinimas Skuodo rajono savivaldybėje“ rengimas ir įgyvendinimas.

6.2.1.34. priemonė. Projekto „Nuotolinio nuskaitymo vandens tiekimo ir šilumos apskaitos sistemos sukūrimas Skuodo mieste (rajone)“ rengimas ir įgyvendinimas.

6.2.1.3.5. priemonė. Projekto „Skuodo rajono unikalios skaitmeninės kapinių duomenų bazės sukūrimas, jos atvėrimas gyventojams ir laidojimo viešųjų paslaugų bei duomenų administravimo procesų skaitmeninimas“ rengimas ir įgyvendinimas.

Įtraukiamos 2 naujos tęstinės veiklos priemonės:

1.2.5.3. priemonė. Sveikatai palankios aplinkos ugdymo įstaigose kūrimas.

2.1.3.13. priemonė. Asmenų su negalia reikalų koordinavimas.

Keičiasi kelių tęstinės veiklos priemonių pavadinimai, nes pavadinimus pakeitė ministerijos, kurios skiria finansavimą šių priemonių įgyvendinimui arba tos pačios priemonės lėšomis norima finansuoti veiklas, kurių esmė ne visai atitiko galiojusį priemonės pavadinimą. Pavyzdžiui, 3.5.1.2. priemonės pavadinimas „Kultūros plėtros ir bendruomenių aktyvinimo veiklos dalinis finansavimas“ keičiamas į „Organizacijų aktyvinimas ir projektinės veiklos skatinimas“. Šioje priemonėje 2024 m. planuojami Lenkimų kultūros namų remonto darbai.

Yra ir daugiau panašių pakeitimų (lyginamasis variantas pridedamas).

Kadangi įtrauktos naujos pažangos ir tęstinės veiklos priemonės, keičiasi ir finansinė strateginio veiklos plano dalis.

**3. Laukiami rezultatai.**

Pakeistas Skuodo rajono savivaldybės 2024–2026 metų strateginis veiklos planas.

**4. Lėšų poreikis sprendimui įgyvendinti ir jų šaltiniai.**

Lėšų poreikio nėra.

**5. Sprendimo projekto autorius ir (ar) autorių grupė.**

Pranešėja – Ona Malūkienė, Skuodo rajono savivaldybės administracijos vyriausioji specialistė.