**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VERSLUMO INICIATYVŲ SKATINIMO PROGRAMAI 2024 METAMS SKIRTŲ LĖŠŲ ADMINISTRAVIMO TVARKOS APRAŠO PATVIRTINIMO**

2024 m. kovo 21 d. Nr. T10-62

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės verslumo iniciatyvų skatinimo programa skirta skatinti Skuodo rajono gyventojus imtis savarankiškos veiklos, kurti ir plėsti verslo įmones. Šiuo sprendimu tvirtinamas tvarkos aprašas, kuriame nustatyti šios programos tikslai, uždaviniai, remiamos veiklos, lėšų administravimo tvarka.

**2. Siūlomos teisinio reguliavimo nuostatos.**

Priemonė finansuojama savivaldybės biudžeto lėšomis. Šiuo sprendimu reglamentuojamas paramos lėšų skyrimas 2024 metais.

**3. Laukiami rezultatai.**

Daugiau rajono smulkaus ir vidutinio verslo atstovų turės galimybę pasinaudoti Savivaldybės parama.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui 2024 m. biudžete skirta 30 000 eurų.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos vyriausioji specialistė Ona Malūkienė.