**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS PETICIJŲ KOMISIJOS SUDARYMO IR JOS NUOSTATŲ PATVIRTINIMO**

2024 m. kovo 26 d. Nr. T10-65

Skuodas

**1. Parengto sprendimo projekto tikslas ir uždaviniai.**

2004 m. lapkričio 18 d. Skuodo rajono savivaldybės (toliau – savivaldybės) tarybos sprendimu Nr. T9-150 „Dėl Skuodo rajono savivaldybės peticijų komisijos sudarymo ir nuostatų patvirtinimo“ peticijų komisija sudaryta ir jos nuostatai Savivaldybės tarybos sprendimo projektas parengtas siekiant sudaryti nuolatinę Savivaldybės peticijų komisiją, paskirti šios komisijos pirmininką, pirmininko pavaduotoją bei patvirtinti šios komisijos nuostatus.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 4 ir 5 punktuose numatyta, kad išimtinė savivaldybės tarybos kompetencija yra savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas bei komitetų ir komisijų pirmininkų ir pirmininkų pavaduotojų skyrimas.

Lietuvos Respublikos peticijų konstitucinio įstatymo 4 straipsnio 4 dalyje nurodyta, jog savivaldybės peticijų komisiją sudaro ir jos nuostatus tvirtina savivaldybės taryba.

Savivaldybės tarybos veiklos reglamento, patvirtinto Savivaldybės tarybos 2023 m. kovo 27 d. Nr. T9-72 „Dėl Skuodo rajono savivaldybės tarybos veiklos reglamento patvirtinimo“, 158 punktu reglamentuojama, kad Savivaldybės tarybos sprendimu arba mero siūlymu, išskyrus Etikos komisiją ir Antikorupcijos komisiją, gali būti sudaromos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos.

**3. Laukiami rezultatai.**

Tarybai priėmus šį sprendimą, bus sudaryta naujos sudėties Savivaldybės peticijų komisija, paskirtas pirmininkas bei šio pirmininko pavaduotojas. Tokiu būdu bus įgyvendinami Lietuvos Respublikos konstitucinio peticijų įstatymo reikalavimai.

**4. Lėšų poreikis sprendimui įgyvendinti ir jų šaltiniai.**

Lėšų poreikis nenumatomas.

**5. Sprendimo projekto autorius ir (ar) autorių grupė.**

Rengėja – Savivaldybės administracijos Teisės, personalo ir dokumentų valdymo skyriaus vyresnioji specialistė Regina Šeputienė.